
1. 

Quaestiones  Propertianas  instituenti  mihi  quamqiiam  permulta, 
plura  certe  quam  quidam  pia  praeclarissimorum  uirorum  admiratione 
abrepti  putauerunt,  etiam  post  Lachmannum  et  lacobum  dispu- 
tationes  flagitare  uidebantur  accuratissimas,  tarnen  dubium  esse  non 
potuit  a qua  potissimum  causa  exordium  capiendum  mihi  esset. 
Baehrensius  enim  nuperrime  (Sexti  Propertii  elegiarum  libri  IV. 
recensuit  Aemilius  Baehrensius.  Lipsiae  1880)  omnium,  quae  post 
Lachmanni  editionem  Lipsiensem  de  textu  operibus  uita  ingenio 
Propertii  quaesita  essent,  fundamentum  euertere  studuit,  cum  Codices 
Vossianum  latinum  n.  38  (A)  Laurentianum  36,49  (F)  Ottoboniano- 
Vaticanum  1514  (V)  Dauentriensem  1792  (D)  integros  testes,  Lach- 
mannianos  Codices,  Groninganum  et  Neapolitanum,  interpolationibus 
ab  illorum  librorum  correctoribus  profectis  pessime  inquinatos  esse 
contenderet,  ut  suam  editionem  omnium  primam  purum  putum 
Propertium  praebere  arbitraretur. 

a qua  sententia  tantum  mea  abest, 

quantum  Hypanis  Veneto  dissidet  Eridano. 

nam  exceptis  iis  lectionibus  quas  iam  Lacbmannus  aut  ex  editione 
Regiensi  aut  ex  Puccii  emendationibus  recepit,  paucisque  ad  genus 
orthograpbicum  pertinentibus,  denique  iis  quas  a secundis  manibus 
profectas  ipse  editor  ille  conjectura  ortas  esse  putauit,  quattuor 
restant  loci  quibus  dubium  non  est  quin  uerae  librorum  scripturae 
a Lacbmanno  in  recensionem  anni  1829  non  accitae  proferantur: 
II,  16,  46  fiat  III,  15,  3 amictus  IV,  10,  6 exuuio  IV,  11,  40 
proauo.  sed  illud  fiat  quamuis  a nullo  adhuc  ex  libro  scripto  ali- 
quo  notatum  iam  per  multa  saecula  ex  Antonii  Perrei  tempore 

quasi  inhaerebat  editionibus  et  mehercle  legenti  se  offert  ultro, 
amictus  iam  in  Burmanniano  priore  et  Doruilliano  secundo  lectum 
et  ex  Neapolitani  multorumque  aliorum  amicus  Propertio  redditum 
erat,  exuuio  Borrichianus  Askewianus  Vossianus  primus  uterque 
Doruillianus  praebuerant  neque  est  qui  hoc  uerum  esse  neget  prae- 
sertim  cum  Neapolitani  lectio  ex  uiuo  et  Groningani  eximio  uix 
ab  exuuio  distingui  potuerint,  ad  extremum  'proavo  in  Omnibus 
libris,  excepto  Groningano  qui  proauus  aliisque  duobus  qui  proauos 
exhibebant,  iam  dudum  inuentum  et  ab  editoribus  probatum  est. 
quibus  quattuor  locis  plerique  id  quod  el.  I,  8,  7 legitur: 

5.  Tune  audire  potes  uesani  murmura  ponti 
Fortis,  et  in  dura  nave  iacere  potes? 

Tu  pedibus  teneris  positas  fulcire  pruinas, 

Tu  potes  insolitas,  Cynthia,  ferre  niues? 

adnumerare  malent.  quamquam  ruinas  suam  habet  interpretationem. 
potuit  enim  poeta,  ut  rem  augeret  uerbis  idemque  leuiter  iocaretur, 
domos  paene  dilabentes  deserti  illius  quo  Cynthia  festinabat  oppi- 
duli  seu  uici  ruinas  dicere  quae  teneros  dominae  pedes  laederent, 
ut  haec  esset  sententia:  quid  tu  in  ruinoso  illo  et  foedo  oppido, 
cum  herum  splendidissimorum  aedificiorum  luxuria  frui  possis? 

hoc  iudicium  si  non  unaquaque  lectione  pertractata  probabo, 
ii  certe  mihi  ignoscent  qui  hoc  opus  quam  scribentem  et  legentem 
defatiget  sciunt.  accedit  quod  iam  Fridericus  Leo  in  Museo  Rhenano 
a.  1880  p.  441  sqq.  haud  spernendam  laboris  partem  suscepit  quam 
disputationem,  quatenus  quidem  ad  illam  editionem  attinet,  paucis 
minutisque  rebus  exceptis  prorsus  et  probo  et  laudo’*'). 

ergo  ita  rem  agam  ut  primum  eos  locos  quibus  fortasse  quispiam 
primo  oculorum  obtutu  aliquid  tribuat  perstringam,  deinde  de  iis  di- 
cam  de  quibus  ipsum  utile  aliquid  addere  me  posse  arbitrabar, 
postremo  quam  mirum  in  modum  vir  ille  doctissimus  nonnumquam 
errauerit  satis  luculentis  exemplis  demonstrabo. 


*)  Kiesslingius  quoque  deutsche  Literatur- Zeitung  1880  p.  231sq.  recte 
contra  Baehrensium  codicem  Neapolitanum  defendit. 

2. 

IV,  11,  53.  Turpior  assessu  non  erit  ulla  meo 
uel  tu  — 

uel  cui,  commissos  cum  Vesta  reposceret  ignes, 
exhibuit  uiuos  carbasus  alba  focos. 

cui  commissos  G R cuius  rasos  0,  i e.  archetypon  illorum  novorum 
librorum,  deest  N. 

hoc  modo  uir  doctus  ni  fallor  argumentatus  est:  cuius  rasos 
ut  est  sensu  cassum  ab  interpolatore  oriri  non  potuit.  itaque  uoca- 
bulum  commissos  pro  Italorum  commento  habendum,  ex  illo  cuius 
rasos  genuina  scriptura  efficienda  est.  effecit  igitur  cui  slra  s'bs 
i.  e.  cui  sacra  suos.  optime,  sed  rimosum  tarnen  uiri  docti  dolium 
est.  ego  enim  cui  9 rasos  ex  cui  9 misos  depravari  potuisse  con- 
tendo.  nam  ex  prioribus  duabus  litterarura  mi  lineis  facillime 
littera  r oriri  potuit  praesertim  quia  illud  r non  tarn  perspicue 
in  archetypo  lectum  esse  eo  demonstratur,  quod  Burmannus  e 
Dorvilliano  secundo  et  Leydensi  secundo  yasos,  ex  Askewiano 
hyasos^  ex  Vossiano  quarto  lasos  notat.  deinde  ex  posterioribus 
duabus  lineis  littera  a elici  potuit,  ut  a et  w saepe  inuicem  permu- 
tantur.  denique  ad  uocabulum  rasos  scribendum  librarius  archetypi 
0 eo  peruenit,  quod  ex  stribligine  litterarum  traditarum  uocabulum 
latinum  enucleare  uoluit.  itaque  cum  non  minus  cuius  rasos  ex 
cui  commissos  quam  cui  commissos  ex  cuius  rasos  oriri  potuerit,  iam 
quae  lectio  magis  placeat  iudicandum  est.  quod  quamquam  arduum 
opus  est,  tarnen  noli  dubitare  quin  uocabulum  commissos  aptissime 
coeat  cum  eo  quod  est  reposceret.  nam  quod  alicui  commisimus 
nostro  iure  reposcimus.  hoc  igitur  exemplum  ad  archetypi  0 castra 
nos  transfugere  non  cogit,  sed  caute  potius  antea  quis  uictor  ex 
bello  prodeat  circumspicere  iubet. 

I,  8,  19.  Sed  quocumque  modo  de  me,  periura,  mereris, 
sit  Galatea. tuae  non  aliena  uiae, 
ut  te,  felici  praeuecta  Ceraunia  remo, 
accipiat  placidis  Oricos  aequoribus. 

quintus  Casus  prorsus  eodem  modo  positus  est  quo  I,  7,  24: 
ardoris  nostri  mague  poeta  iaces. 

ubi  si  uocatiuum  eximimus  plane  nil  restat  quod  dicatur.  ut 
autem  bis  locis  Casus  quintus  uice  primi  fungitur,  sic  II,  6,  20 
primus  quinti: 

— tu  criminis  auctor, 
nutritus  duro,  Komule,  lacte  lupae, 
tu  rapere  intactas  docuisti  impune  Sabinas. 

nam  illud  nutritus  et  q.  s.  nil  facit  ad  id  quod  illo  loco  poeta 
agit,  sed  Romulo  appositum  est  ut  ei  irrideatur.  itaque  caue 
dubites  quin  libri  D utere  Itali  commentum  sit,  in  quod  incidere 
propter  similitudinem  litterarum  t Qi  r non  difficile  erat,  nam 
neque  praeuecta  felici  remo  utere  placet,  cum  in  ipso  potius 
praeuehendo  felicem  eam  esse  optandum  fuerit,  neque  commode  ad 
accipiat  illud  te  animo  auditur. 

II,  3,  42.  Si  quis  uult  fama  tabulas  anteire  uetustas, 

hic  dominam  exemplo  ponat  in  ante  meam. 

arte  D Jpraebet  a multis  iam  receptum.  sed  ante  necessario  mu- 
tandum  esse  nequaquam  demonstratum  mihi  uidetur.  optime  enim 
Lachmannus  insolitum  praepositionis  in  locum  Ovidii  uersu  metam. 
II,  524  defendit: 

Argolica  quod  in  ante  Phoronide  fecit. 
adde  Propertii  II,  20,  15: 

ossa  tibi  iuro  per  matris  et  ossa  parentis. 
quae  exempla  si  non  plane  gemina  sunt  nostro,  at  certe  docent 
qui  a leuiore  audacia  ad  hanc  maiorem  ascendi  potuerit.  sed  in 
explicando  a Lachmanno  non  possum  quin  recedam.  is  enim  hoc 
modo:  hic  antea  in  domina  mea  pingenda  exerceat  quam  ad  ima- 
gines  suas  accedat,  ego  contra  sic:  hic  ipsam  dominam  meam 
pingat  antequam  omnes  fama  anteire  possit. 

II,  31,  7:  Hic  equidem  Phoebo  uisus  mihi  pulchrior  ipso 
marmoreus  tacita  carmen  hiare  lyra. 
atque  aram  circum  steterant  armenta  Myronis. 

Baehrensius  cum  codice  suo  F steterunt. 

sed  poetae  Romani  saepe  plusquamperfectum  quod  dicimus 
adhibent,  ubi  et  ipsi  simplici  praeterito  uti  possunt  et  nos  Germani 
semper  utimur,  si  quid  praeterito  tempore  factum  cogitari  potest 
quod  ante  illam  plusquamperfecti  actionem  euenerit,  etiam  tum 

cum  aut  perfecta  aut  imperfecta,  idem  significantia  quod  plusquam- 
perfecta  illa,  proxime  adsunt.  nec  de  simili  futuri  exacti  usu 
periti  dubitant.  Propertii  exempla  haec  sunt: 

III,  11,  65:  haec  di  condiderant,  haec  di  quoque  moenia  seruant. 
i.  e.  ante  magnas  illas  populi  Romani  res  gestas. 

IV,  5,  69  (71) : exequiae  fuerant  rari  furtiua  capilli 

uincula  — 

i.  e.  ante  concremationem. 

IV,  7,  15:  iamne  tibi  exciderant  uigilacis  tecta  Suburae? 
i.  e.  antequam  somno  te  dedisti. 

IV,  8,  54:  palluerant  ipso  labra  soliita  mero. 
i.  e.  antequam  pocula  exciderunt. 

sed  uir  doctissimus  quamquam  in  optimis  membranis  et 
archetypo  0 haec  plusquamperfecta  leguntur  perfectum  ubique 
reposuit.  non  tarn  faciles  correctiones  inueniri  potuerunt  horum 
exemplorum: 

IV,  8,  81  sq.  indixit  leges.  respondi  ego  legibus  utar. 

riserat  imperio  facta  superba  dato. 

i.  e.  post  datum  imperium  sed  ante  responsum,  contra  editor  ille 
pessime  risit  at, 

IV,  9,  27,  28.  deuia  puniceae  uelabant  limina  uittae, 
putris  odorato  luxerat  igne  casa. 

i.  e.  ante  aduentum  meum,  sed  Baehrensius  cum  Heinsio  turis  — 
lux  erat,  restant  duo  exempla  quae  e medio  tollere  non  potuit: 

I,  12,  11:  non  sum  ego  qui  fueram. 
i.  e.  antequam  illa  a me  abalienata  est. 

III,  8,  1 : dulcis  ad  hesternas  fuerat  mihi  rixa  lucernas, 

ubi  significatur  dulciorem  etiam  secutam  esse  quietem.  claudat 
agmen  Ovidii  exemplum  plane  geminum:  Hero’id.  I,  34: 

hac  ibat  Simoi’s,  hac  est  Sigeia  tellus, 
hic  steterat  Priami  regia  celsa  senis. 

3. 

I,  5,  9:  non  est  illa  uagis  similis  — 

quod  si  forte  tuis  non  est  contraria  uotis, 
at  tibi  curarum  milia  quanta  dabit! 

illud  uotis  ab  eodem  Neapolitani  correctore  est  a quo  per- 
multae  uerae  lectiones  suprascriptae  sunt,  uelut  cytJiainis  pro  cy{\y 
th{t)alinis  I,  1,  24,  ildira  pro  t(h)elaira  telaria  I,  2,  16,  quo  rhi- 
paeos  ex  coripaeos  I,  6,  3 alia  multa.  quis  tarn  doctus  erat  ut 
tot  bonas  coniecturas  excogitaret?  an  non  satius  est  haec  ex 
uetere  exemplari  correcta  esse  putare?  itaque  cum  constet  de 
auctoritate  secundae  Neapolitani  manus,  iam  sententiarum  nexum 
uideamus. 

non  est  illa  uagis  similis  conlata  puellis 
molliter  irasci  non  solet  illa  tibi. 

Italorum  seiet  recepto  recte  editor  nuperrimus  rogat:  num 
uagarum  leuiumque  puellarum  est  proprium^  molliter  tantummodo 
amatoribus  irasci  et  grauem  furorem  omnino  nesciref  nimis  certe 
obscurum  sensum  coniectando  effecerunt  quod  aegre  propter  auda- 
ciam  tuam  ad  verbum  irasci  auditur.  cui  autem  placeat  illud 
sciet"^  quae  hoc  uocabulo  infertur  notio,  qua  lucem  accipiat  sen- 
tentia?  an  non  prorsus  superuacaneum  est?  nec  Lachmannus  eo 
quod  posuit  time  omnia  expediuit.  cur  enim  Cynthia  irascatur  ne 
sic  quidem  dicitur.  tum  nuperrimi  editoris  sibi  obscurius  est 
ceteris  scripturis  omnibus,  quod  nemo  tarn  sagax  est  ut,  si  legat: 
molliter  irasci  non  solet  illa  sibi,  audiat  cum  tarnen  peccauerit. 
praeterea  nemo  adhuc  quid  sibi  uellet  illud  collata  explicuit,  quod 
ex  bis  rationibus  omnibus  ineptissimum  esset,  nam  tum  demum 
Cynthiam  aliis  similem  uideri  posse  si  cum  iis  conferatur,  hoc  per 
se  mehercle  perspieuum  erat. 

itaque  iam  meum  audias  commentum: 

non  est  illa  uagis  similis  collata  puellis 

(molliter  irasci  non  solet  illa)  tibi. 

uagis  et  ad  similis  et  ad  collata,  uerbum  est  ad  collata 
pertinet:  est  illa  tibi  uagis  collata,  sed  non  ita  ut  iis  similis  sit, 
ut  id  quoque  appareat  cur  additum  sit  molliter  irasci  non  solet 

illa.  nam  profecto  peccatum  erat  haud  exiguum  cum  uagis  illam 
comparare.  Atque  illud  tibi  post  parenthesin  positum  quamquam 
quasi  utroque  pede  claudicare  uidebitur  tarnen  non  abhorret  ab 
usu  poetarum  latinorum.  nam  plane  geminum  ne  dicam  audacius 
hoc  est  Propertii  IV,  4,  74: 

urbi  festus  erat  (dixere  Parilia  patres: 
hic  primus  coepit  moenibus  esse)  dies. 

de  similibus  aliis  exemplis  infra  dicemus,  si  .de  aquis  III,  14,  14 
et  cacumen  Catull.  64,  240  disputabimus.  iam  hic  est  progressus 
sententiarum:  ne  uagis  eam  conferas  et  ut  uagam  temptes,  non 
illis  similis  est.  sed  si  tandem  exorata  erit  ut  non  contraria  sit 
uotis  tuis,  at  tibi  curarum  milia  quanta  dabit!  in  quibus  cum  nil 
insit  quod  uituperemus,  si  legeris  id  quod  Baehrensius  ex  sui  0 
forte  ruis  elicuit: 

quod  si  fortunis  non  est  contraria  uestris, 

non  poteris  quin  hoc  de  Cynthia  puellis  uagis  et  quaestum  corpore 
facientibus  dissimili  concedi  posse  neges.  itaque  illius  0 scriptor 
calami  lapsu  saepissime  obuio  uirum  doctissimum  circumduxit. 

III,  15,  31  sqq.  ac  ueluti  magnos  cum  ponunt  aequora  motus, 

Eurus  ubi  aduerso  desinit  ire  Noto, 
littore  si  tacito  sonitus  rarescit  arenae: 

sic  cadit  inflexo  lapsa  puella  genu. 
sera,  tarnen  pietas:  natis  est  cognitus  error. 

digne  lovis  natos  qui  tueare  senex, 
tu  reddis  pueris  matrem  — 

non  possum  quin  hoc  loco  a sagacissimorum  et  elegantissimo 
iudicio  praeditorum  uirorum  sententia  recedam,  qui  cadit  inflexo 
lapsa  puella  genu  uncinis  pareutheticis  includunt.  Amphionis 
enim  Zethique  seram  pietatem  ullo  pacto  cum  aequoribus  paullatim 
residentibus  conferri  posse  nego.  nam  matrem  a stabulis  abegerunt 
non  ira  commoti,  non  animi  affectu  ullo,  sed  quia  eam  ignorauerant. 
sed  postquam  pastor  ille  matrem  pueris  reddidit  (37)  i.  e.  nescio 
qua  tabella  apud  pueros  expositicios  inuenta  dvayvcdgiaiv  illam 
effecit,  statim  eam  receperunt  et  Dircen  poena  celeberrima  afFece- 
runt.  contra  prorsus  egregie  in  Antiopae  animo  Eurum  et  Notum 
depugnare  dici  potuit.  ira  abactae,  sublimis  regis  tiliae  et  louis  nuptae 

animus  cum  feminei  corporis  imbecillitate  pugnam  pugnabat  atro- 
cissimam.  sed  residebaut  paullatim  animi  motus  moxque  ira 
infirmitate  corporis  uicta  iterum  supplex  mater  geuu  inflexit.  tum 
illa  avayvooQiaig  et  sera  tarnen  pietas.  quod  si  uerum  est  quia 
post  genu  grauiter  interpungendum  uidetur,  ad  editoris  nostri  sic 
adit , quod  ex  lectione  0 si  cadit  effecit,  natos  audiri  non  potest. 
Praeterea  cadit  multo  plus  habet  neruorum  et  animi  impetus. 

4. 

III,  14,  14.  Qualis  Amazonidum  nudatis  bellica  mammis 
Thermodontiacis  turba,  lauatur,  aquis. 

editor  noster  nil  infelicius  hoc  commento  Lachmanni  uocem  lauotur 
commatis  includentis  uidit,  ego  nil  ingeniosius.  conferas  enim 
IV,  8,  55: 

fulminat  illa  oculis  et  qnantum  femina  saeuit, 

ubi  interpretemur  necesse  est:  illa  saeuit  quantum  femina  saeuit 
ut  nostro  loco:  Lacaena  lauatur  ut  Amazonidum  turha  lauatur,  quod 
si  non  fecerimus  aeque  inepta  sententia  orietur:  oculis  illa  fulminat 
et  tantum  fulminat,  quantum  femina  saeuit  et:  Lacaena  talis  caput 
aere  protegit  ut  Amazonidum  turha  lauatur.  neque  quisquam 
opinor  in  tali  enuntiati  forma  haesisset:  qualis  turha  Amazonidum 
lauatur.  quod  autem  aquis  sequitur  post  lauatur  huic  rei  Lach- 
mannus  optime  Catulli  loco  64,  240: 

haec  mandata  prius  constanti  mente  tenentem 
Thesea  ceu  pulsae  uentorum  flamine  nubes 
aerium  niuei  montis  liquere  cacumen. 

patrocinatus  est. 

iam  uides,  si  recte  disputauerim,  defendi  omnino  non  posse 
librorum  DV  lauantur.  sed  uir  doctissimus,  ut  commata  illa  eui- 
taret  suamque  lectionem  lauantur  seruaret,  hos  uersus  post  u.  16. 
transposuit.  at  hac  mutatione  num  effecit,  ut  omnia  bene  coirent 
sanamque  praeberent  sententiam?  non  hoc,  sed  primum  ut  duae 
praeterea  mutationes  necessariae  essent  talis  et  pro  qualis  et  et 
uersata  pro  librorum  armata  siue  capere  arma,  deinde  ut  retento 
archetypi  0 capillis  pro  nudis  reponendum  uideretur  quam- 

uis  pudor  Helenae  (u.  20)  multo  melius  nudis  'papilUs  quam 
fluidis  capillis  coDueniret,  postremo  ut  sententia  oreretur  prorsus 
inepta.  nam  his  coniecturis  probatis  poeta,  cum  id  ageret  ut 
uirginum  Spartauarum  uirtutem  describeret,  nescio  cur  subito  ad 
Castorum  laudes  transiret.  coutra  tradito  ordine  uersuum  retento 
rectissime  feminae  sic  corpus  exercuisse  dicuntur  ut  Castor  et  Pollux, 
si  autem  nihil  transponendum  est,  illud  fluidis  iam  dici  omnino 
non  potuit,  ut  capillis  archetypi  0 errore  ortum  esse  ex  papillis 
sequeretur.  restat  ut  librorum  DV  armata^  pro  quo  Codex  F 
interpolationem  et  metro  et  constructione  recta  cassam  exhibet  est 
armata,  a nequissimo  Propertii  castigatore  profectum  esse  notem 
qui,  cum  cepisse  exspectaret,  coniecturae  operam  dedit.  Sed  de 
hac  re  exponendi  onus  iam  Bentleius  Hör.  od.  I,  16,  14  mihi 
dempsit,  cuius  exemplis  adde  Ouid.  Heroid.  XX  (XIX),  11; 

inuenies  illic  id  te  spondere,  quod  opto 
te  potius,  uirgo,  quam  meminisse  deam. 

et  Catull.  LXIV,  124  sqq. : 

saepe  illam  perhibent  ardenti  corde  furentem 
clarisonas  imo  fudisse  e pectoie  uoces 
126;  ac  tum  praeruptos  tristem  conscendere  montes 

128:  tum  tremuli  salis  aduersas  procurrere  in  undas 

130:  atque  haec  extremis  maestam  dixisse  querellis. 

IV,  1,  28.  nec  rudis  infestis  miles  radiabat  in  armis; 

miscebant  usta  praelia  nuda  sude. 

potestne  aliquid  praeclarius  et  breuius  dici?  duabus  enim  rebus 
cur  tum  miles  non  radiauerit  significatur.  primum  enim  usta 
sude  pugnabant  i.  e.  sine  fulminantibus  gladiis,  sine  cuspide  micante, 
sed  usta  i.  e.  igne  durata  sude,  deinde  praelia  nuda  miscebant  i.  e. 
sine  ferrea  lorica.  quis  uero  qui  nouit  Propertium  non  sentiat 
ex  ipsius  poetae  ingenio  quasi  effluxisse  praelia  nuda?,  quam 
lectionem  si  conferimus  cum  archetypi  0 praelia  facta  sude  pos- 
sumusne  hoc  non^putare  interpolatum  ? certe  si  nuda  non  genui- 
num  est  numquam  elegantior  exstitit  corrector.  neque  igitur  ex 
illo  facta  aliquid  elici  debuit,  nam  etiam  flcta  prae  nuda  languet 
sordetque. 

III,  11,  34  sqq.  — et  totiens  nostro  Memphi  cruenta  malo, 
tres  ubi  Pompeio  detraxit  arena  triumphos! 

tollet  nulla  dies  hanc  tibi,  Roma,  notam. 
issent  Phlegraeo  melius  tibi  funera  campo. 

F hec  tibi  Pompeio  exhibet,  ex  quo  editor  nuperrimus  uersu  36 
cum  Lachmanno  post  u.  39  et  u.  40  post  u.  35  transposito,  ut 
quod  uersu  37  legitur  tibi  haberet  quo  referretur,  tres  ubi  Pompei 
eiFecit.  sed  sine  causa  idonea  Lachmannus  uersuum  ordinem  mu- 
tauit.  quomodo  enim  uersu  36  post  uersum  35  posito  Caesar 
uituperetur?  au  non  dedecori  Romae  erat  et  quasi  nota  superbo 
illi  populo  inusta,  quod  Aegyptii  tribus  illis  triumphis  — quasi 
spoliis  — detractis  gloriabantur?  deinde  non  dubito,  quin  Pro- 
pertius  uersus  37  tibi  ad  Pompeium  referre  potuerit,  quamuis 
uersüs  36  tibi  de  Roma  dictum  esset,  certe  si  ille  uersus  post  u. 
35  recte  legitur  tibi  uersüs  37  eo  quod  iam  35  u.  oratio  ad  Pom- 
peium derigitur  excusari  nullo  modo  potest.  sin  post  u.  39  po- 
nendus  est,  illud  tibi  uersüs  37  apud  Propertium  omnino  nullam 
habet  offensionem,  de  qua  re  Lachmannus  ad  IV  (III)  12,  44  ex- 
posuit.  quamquam  uir  ille  doctus  pleraque  hujus  usus  exempla 
coniecturis  aut  defectuum  notis  positis  e medio  tollit,  in  qua  re 
uoluntatem  magis  sequitur  quam  rationem.  praestat  igitur  nullo 
pacto  illud  hec  tibi,  utrum  autem  probabilius  est,  doctum  inter- 
polatorem  sine  causa  tres  illos  triumphos  in  Propertium  intulisse 
an  Italum  minus  antiquitatis  doctrina  adiutum  pro  eo  quod  inter- 
pretari  non  potuisset  tres  ubi  expeditum  illud  hec  tibi  posuisse? 

Sed  cum  iam  ad  alia  animus  festinet  haec  hactenus.  nam 
longe  plurimis  locis  primo  aspectu  uidemus  quanto  Neapolitanus 
nouis  illis  libris  interpolatis  praeferendus  sit,  nonnullis  locis  ele- 
gantiore  quodam  sensu  commoti  illum  codicem  sequimur,  interdum 
per  se  nihil  interest  utrum  nouorum  librorum  an  Neapolitani  lectio- 
nem  recipiamus,  numquam  exceptis  quattuor  illis  locis  necessario 
nuperrimae  illi  recensioni  aliquid  tribuere  cogimur. 

II. 

1. 

Lachmanni  et  Jacobi  error  Groningano  nimium  tribuentium, 
quamquam  Keilio  et  Hauptio  praeeunte  ab  Omnibus  qui  postea 
Propertio  emendando  operam  dederunt  animaduersus  est  multique 
inde  loci  correcti  sunt,  tarnen  etiam  nunc  nonnullas  lectiones  im- 
merito  in  surdo  situ  iacere  persuasum  mihi  est.  sunt  autem  hae: 

II,  15,  49:  tu  modo  dum  lucet  fructum  ne  desere  uitae. 
noluerunt  uiri  docti  Sexto  nouam  et  pulchram  cogitationem  con- 
cedere,  noluerunt  eum  uitam  diei  mortem  nocti  comparare,  quam 
ob  rem  uulgare  illud  et  pedestre  dum  licet  ex  Groningano  acci- 
uerunt  admissa  coniectura  quae  non  sententiae  aliquo  modo 
mancae  sed  metro  explendo  inseruit,  quamquam  ipse  poeta  supra 
dixerat: 

dum  DOS  fata  sinunt  oculos  satiemus  amore: 
nox  tibi  longa  uenit  nec  reditura  dies. 

quem  locum  non  tractaui  ut  nouum  aliquid  proferrem  — scio 
enim  Lachmannum  a.  1829  dum  lucet  edidisse  et  Hertzbergium  a 
quo  prorsus  abiudicant  sensum  elegantiorem  de  hac  re  iam  mo- 
nuisse  — sed  quod  usque  ad  hunc  diem  rectissima  haec  sententia 
non  probatur  et,  si  genuina  putetur  illa  Neapolitani  lectio  quae  est 
dum  lucet^  nullus  locus  restet  quo  hic  über  interpolatus  esse  cre- 
datur. 

I,  15,  33  N exhibet:  Muta  prius  uasto  labentur  flumina  ponto, 

30  annus  et  inuersas  duxerit  ante  uices, 

quam  tua  sub  nostro  mutetur  pectore  cura: 

sis  quodcumque  uoles,  non  aliena  tarnen, 
quam  tibi  ne  uiles  isti  uideantur  ocelli 
per  quos  saepe  mihi  credita  perfidia  est. 

35  hos  tu  iurabas,  si  quid  mentita  fuisses, 

ut  tibi  suppositis  exciderent  manibus; 
et  contra  magnum  potes  hos  attollere  solem, 
nec  tremis  admissae  conscia  nequitiae? 

qui  est  sententiarum  nexus,  si  cum  Lachmanni  amico  Got- 
tingensi  Ernesto  Schulzio  ex  Groningano  nam  mihi  restituimus? 
Propertius  fastidiosum  in  summo  suo  periculo  frigus  Cynthiae 

questus  suam  fidem  magnifica  sane  oratione  affirmat  (29  — 32). 
quo  uersu  cum  fidei  affirmationem  finitara  et  ad  summum  ora- 
tionis  fastigium  peruentuui  esse  appareat,  mirum  in  modum  flac- 
cescit  haec  sententia  semper  oculos  tuos  quamuis  perfidos  tarnen 
amabo,  praesertira  cum  illo  nam  quod  nimis  pedestrem  orationem 
sapiat  inepte  annectatur.  quid  uero  sibi  uult  is  qui  sequitur  de 
luminibus  excursus  nimis  externe  ut  uidetur  uinculo  superioribus 
assutus?  contra  si  post  u.  32  finitam  esse  sententiam  ponimus, 
restituto  uocabulo  quod  est  tibi  poetam  Cynthiae  a u.  33 — 38  mi- 
nari  manifestum  est : cum  iuraueris  ut  perfidi  oculi  tibi  exciderent, 
caue  ne  illi  oculi  uiles  tibi  uideantur;  sunt  enim  uiles  et  excident. 
quam  sententiam  quod  editor  nuperrimus  per  dum  cum  praecedente 
enuntiato  coniunxit,  satis  ineptam  exceptionem  magnificis  illis  uer- 
sibus  addidit.  nam  aduersatiua  particula  egemus,  ut  suam  huic 
loco  lucem  reddamus.  neque  dubium  est  quin  Propertius  at  ualde 
sibi  adamatum  praetulerit,  cum  sed  uix  utatur  nisi  sententiam 
praerumpat.  iam  igitur  scribe  at  tibi,  nam  similitudinem  litte- 
rarum  curari  propter  quam  uersus  31  non  necesse  est. 

II,  1,  31.  aut  canerem  Aegyptum  et  Nil^,  cum  tractus  in  urbem 
septem  captiuis  debilis  ibat  aquis. 

haec  Groningani  lectio  quam  quam  sine  ofFensione  est,  nulli  tarnen 
continget  ut  unde  Neapolitani  attractus  uenerit  explicet.  sed  edi- 
toris  nuperrimi  atratus  probare  nequeo.  nam  simulacra  fluminum 
ferculis  per  triumphum  lata  — agitur  enim  de  Augusti  triumpho 
anni  725  — arundine  et  aliis  naturae  eorum  indicibus  ornabantur. 
quomodo  autem  communi  ac  uulgari  uestimento  Romanorum  flu- 
uiorum  ficta  poetico  artificis  animo  forma  perdi  et  ars  sculptoris 
uelari  potuit?  itaque  scribas:  cum  ah  tractus  in  urbem  \ 11,  5 
ex  Neapolitani  adducere  recte  ah  ducere  restitutum  est.  iram  enim 
et  contumeliae  illius  uoluptatem  illud  ah  significat  ut  II,  33,  11: 
ah  quotiens  quernis  laesisti  frondibus  ora. 
et  III,  25,  14:  ah  speculo  rugas  increpitante  tibi. 

II,  24,  1.  Tu  loqueris,  cum  ) sis  G iam  noto  fabula  libro 

i Sit  N 

et  tua  sit  tote  Cynthia  lecta  foro? 
quoi  non  his  uerbis  aspergat  tempora  sudor? 
aut  pudor  ingenuus  aut  reticendus  amor. 

quod  uu.  sequentibus  poeta  excusat,  cur  uiles  quaerat,  uersus 
quartus  necessario  ut  amici  cuiusdam  conuiciura  sic  explicandus 
est:  aut  pudicus  esse  nec  uiles  quaerere  debuisti  aut  non  de  Cyn- 
thia  canere.  neque  cur  amicus  ille  hoc  dixerit  obscurum  est,  nam 
certe  ridiculus  uidebatur  sanctus  Veneris  uates  sordida  scorta  in- 
sectans.  iam  igitur  teneas  ob  eam  causam  amicum  impudicitiam 
Sexti  uituperasse  quod  de  Cyntbia  ille  narrasset.  tum  hoc  quoque 
intelleges:  tu  loqueris  cum  Cynthia  tua  toto  foro  lecta  sit  i.  e.  tu 
tarn  impudica  uerba  iacis  cum  in  toto  foro  de  Cynthia  legatur, 
quam  non  antea  te  relicturum  esse  cecinisti  quam  inuersas  annus 
uices  duceret.  idem  fere  sonat  quod  Neapolitanus  exhibet  tu  lo- 
queris cum  sit  iam  noto  fabula  lihro  sc.  Cynthia.  quamquam 
igitur  Neapolitani  lectionem  praestare  non  ausim  dicere,  id  tarnen 
dubium  mihi  non  uidetur  quin  optimam  sententiam  praebeat. 

II,  30,  19  sq.  num  iam,  dure,  paras  Phrygias  nunc  ire  per  undas 
et  petere  Hyrcani  littora  nota  maris. 

quintus  Casus  ille  masculini  generis  Puccio  debetur  uel  alii  illius 
aeui  emendatori,  Groninganus  dura  exhibet,  quod  Cynthiae  ineptam 
bellandi  cupidinem  tribueret.  nec  minus  coniectura  num  ex  nunc 
ortum  est.  quid  porro  de  sententia  dicam?  post  patheticam  illam 
uersuum  1 — 10  orationem,  post  ualidas  blandasque  uersuum  12 — 18 
cogitationes  paene  inepte  sequitur  interrogatio  quae  est:  num  iam 
paras  me  r elinquer ef  hoc  enim  Cynthia  iam  sciuit,  contra  hoc 
Consilium  iam  antea  pugnauit. 

mihi  igitur  ne  duabus  quidem  coniecturis  probabilis  sententia 
orta  esse  uidetur.  quae  dubitationes  codicis  N lectione  firmantur 
quam  maxime.  hic  enim : nunc  — nam  non  merus  primae  manus 
error  est,  cuiusmodi  multi  ab  illo  librario  commissi  obuii  sunt 
— tarnen  immerito  Phrygias  nunc  ire  per  undas.  hoc  tarnen  im- 
meritOy  ubi  tn  Armatur  editoris  nuperrimi  codicum  DV  lectione  tu, 
ex  iam  dura  paras  ullo  modo  fieri  potuisse  nego.  itaque  libri  G 
uerba  iuterpolata  esse  sequitur.  ut  autem  medelam  huic  loco  affe- 
ram,  non  prius  sed  posterius  nunc  corruptum  esse  dico.  puto  enim 
mero  errore  illud  uocabulum  bis  positum  esse,  quales  corruptelae 
sexcenties  et  apud  Propertium  et  apud  alios  et  apud  cuiusuis 
linguae  scriptores  inueniuntur.  itaque  hoc  propono: 

nunc  tarnen  (immerito!)  Phrygias  potes  ire  per  undas 
et  petere  Hyrcani  littora  nota  maris 
spargere  et  alterna  communes  caede  Penates 
et  ferre  ad  patrios  praemia  dira  Lares? 

i.  e.  nunc  quamquam  te  tarn  blande  allicio  tu  tarnen  (immerito 
hoc  patior)  a te  impetrare  potes  ut  Phrygias  eas  per  undas?  iam 
agnosces  stili  robur  quod  et  hunc  locum  et  totum  carmen  decet. 

III,  1,  23.  orauia  post  obitura  fingit  maiora  uetustas: 

maius  ab  exequiis  nomen  in  ora  uenit. 

sic  G,  N : famae  post  — tietustae,  quod  cum  ex  Groningani  omnia  — 
uetustas  oriri  non  potuerit,  a Neapolitano  potius  proficiscendum  est: 

famae  post  obitum  fingit  maiora  uetustas: 
maius  ab  exequiis  nomen  iu  ora  uenit. 

uetustas  propter  famae  ineuntis  uersus  corruptum  est. 

2. 

Etiam  uetus  is  Bernhardini  Vallae  Codex  minorem  Neapolitano 
auctoritatem  habet,  quod  quamquam  a Keilio  et  Luciano  Müllero 
intellectum  est,  tarnen  usque  ad  nouissima  tempora  quattuor  illarum 
membrauarum  lectiones  editionibus  ferebantur. 

II,  22,  48.  Quanta  illum  toto  uersant  suspiria  lecto, 

cum  recipi,  quem  non  nouerit  illa,  putat. 

ubi  N;  cur  recipi  quae  non  nouerit  Ule  uetat.  et  G:  cur  recipi 
quem  non  nouerit  Ule  putat. 

III,  7,  22  ubi  Pucci  codex  arginni^  N aginni.^  G argiuis.^ 
editio  Regiensis  argiuum. 

IV,  1,  73.  auersis  musis  cantas,  auersus  apollo, 
ubi  N:  accersis  lacrimas  cantas.  — 

IV,  4,  55.  si  coniux  pariamue  tua  regina  sub  aula, 
ubi  N:  sic  hospes. 

altero  loco  (III,  7,  22)  librarius  codicis  Vallae  scribae  Nea- 
politani  lapsum  calami  euitauit,  tertio  (IV,  1,  73)  recte  ni  fallor 
editor  nuperrimus  accersis  lacrimas  cantans,  ut  enim  u.  74  magus 
ille  dicit:  poscis  non  ut  tibi  uideris  praeclara  et  laudanda  uerba, 
sed  mala  et  pigenda,  sic  u.  73 : non  gloriam,  sed  lacrimas  can- 

tando  tibi  accersis.  itaque  incipiunt  illa  enuntiata  quasi  id  diceretur, 
quod  poeta  uellet,  sequuntur  praeter  expectationem  quae  magus  euen- 
tura  esse  putauit.  ex  qua  lepida  sententiarum  quasi  mixtione  id  quod 
alibi  non  dicitur  lacrimas  accersis  explicatur.  nam  gloria  honores 
recte  accersuntur  (Gurt.  8,  13  fin.  10,5).  neque  id  ualde  illi  lec- 
tioni  accersis  lacrimas  cantans  obstare  mihi  uidetur,  quod  Vah- 
lenus mecum  communicauit,  Ouidium  Amorum  III,  12,  17,  18: 
auersis  utinam  tetigissem  carmina  Musis 
Phoebus  et  inceptum  destituisset  opus! 

scripsisse  sibi  uideri  cum  memoria  teneret  Propertii:  auersis  Musis 
cantas,  auersus  Apollo,  ultimo  loco  (IV,  4,  55)  egregie  Vablenus 
si  posces^  primus  uersus  (II,  22,  48)  mihi  restat  emendandus. 

atque  primum  in  codice  N quattuor  unius  uersus  corruptelae 
inessent,  si  Vallae  libro  uerum  praeberetur.  neque  id  facile  intel- 
legitur  quomodo  scriba  in  uerbum  quod  est  uetaf  inciderit  et  sensu 
cassum  et  litteris  a putat  diuersum.  contra  si  Neapolitani  lectionem 
antiquiorem  credimus,  cum  omnes  in  uerbis  Ule  uetat  difficilibus 
intellectu  haererent  — ülum  enim  deceptum  amatorem  esse  puta- 
uerunt,  — facillime  aliquem  in  Ule  putat  incidere  necesse  erat, 
longius  librarius  Pucciani  codicis  in  emendando  progressus  est. 
denique  ambigua  est  uulgatae  illius  lectionis  sententia.  quid  enim 
significat  putat  recipi  quem  non  nouerit  illa  nisi  putat  prorsus 
ignotum  hominem  ah  ea  recipi,  quod  summae  leuitatis  esset.  Lach- 
mannus  contra  sic  explicat:  putat  recipi  aliquem,  quem  tarnen  illa 
omnino  non  nouit  nedum  recepit.  sed  ego  hanc  posteriorem  sen- 
tentiam  nisi  a balbutiente  sic  uerbis  inuolutam  magis  quam  pro- 
nuntiatam  esse  nego,  priorem  miram  duco,  quod  nescio  cur  infelici 
illi  amatori  statim  ignotus  ille  riualis  in  animum  uenerit  cum  noti 
non  minus  periculosi  essent. 

quibus  causis  commotus  eo  perueni,  ut  num  forte  quid  sub 
Neapolitani  uerbis  lateret  periclitarer.  itaque  hoc  iam  perpende: 
quanta  illum  toto  uersant  suspiria  lecto: 

cur  recipi,  quam  non  nouerit,  ille  uetat’? 

i.  e.  cur  riualis  iste,  qui  eam  impediuit  quominus  ueniret,  uetat 
eam  a me  recipi  quam  Ule  pro  mea  puellae  familiaritate  ne  nouerit 
quidemf  cur  ille  sibi  ignotam  puellam  ei  eripit,  qui  iam  dudum 

illius  amori  seruiehatf  cuius  coniecturae  efficiendae  causa  id 
mutaui,  quod  ipsi  libri  non  consentientes  tradiderunt.  sed  iam 
audio  quae  mihi  exprobrentur  et  obiciantur.  erunt  enim,  qui  in- 
teiTOgent:  quis  hoc  augurando  potius  quam  cogitando  assequi potest 
deceptum  amatorem  uersu  48  loqui^  quomodo  fieri  potuit,  ut  Pro- 
pertius  ipsius  amatoris  uerha  incipere  non  accuratius  significaretf 
nam  hoc  concesso  id  non  uereor  ne  quis  uocem  Ule  ad  riualem 
referri  posse  neget  (Cfr.  II,  9,  1 et  48).  sed  ne  illud  quidem 
obesse  mihi  uidetur.  commonefacio  enim  uiros  doctos  carminis 
II,  30,  quod  utrum  totum  Propertius  canat  an  primum  Cynthia 
ultimum  poeta  etiam  hodie  dubitatur.  neque  similem  iueuntis  car- 
minis II,  24  rationem  esse  hic  ommittendum  est. 


III. 

1. 

Lachmannus  postquam  ex  Ouid.  trist.  II,  465.  6.  nonnulla 
carmina  Propertii  aetatem  non  tulisse  recte  collegit,  cum  in  priore 
libri  II  parte  interdum  sententiarum  filum  interruptum  putaret, 
hic  foliis  archetypi  amissis  uulnus  illud  poetae  nostri  carminibus 
inflictum  esse  censuit.  deinde  mirum  illum  libri  secundi  locum 
(II,  13,  25): 

sat  mea  sat  magna  est,  si  tres  sint  pompa  libelli, 
quos  ego  Persephonae  maxima  dona  feram, 

nisi  aliquando  tertio  libro  lectus  esset  intellegi  posse  negauit. 
itaque  cum  ceteris  foliis  id  quoque  amissum  esse  putauit,  in  quo 
inscriptio  tertii  libri  scripta  fuisset.  Quae  coniectura  ut  prorsus 
certa  eo  demonstrari  uidebatur  quod  carmen  II,  10  noui  libri 
Augusto  dedicati  prooemium  esset. 

contra  hanc  sententiam  omnibus  sagacissimam  uisam  Heim- 
reichius  ita  pugnauit,  ut  Nonii  testimonium  protraheret  qui  III 
(IV  L.)  21,  44  ex  tertio  libro  afferret.  sed  hoc  solum  nil  contra 
Lachmannum  demonstrare  apparet.  Hertzbergius  contra  carmen 

II,  13  cum  aliis  ab  amicis  editionem  posteriorum  trium  Propertii 
librorum  post  mortem  poetae  curantibus  in  secundum  illatum  esse 
ex  tertio  libro  contendit.  quod  ita  probare  conatur  ut  huius  tur- 
bationis  uestigia  osteudat.  primum  enim  carmen  12.  totam  illa  libri 
secundi  parte  narratam  amoris  fabulam  interrumpere.  sed  de  illa 
amoris  fabula  nil  constat.  deinde  IX,  41  — 52  et  XIII,  43 — 58 
unam  elegiam  fuisse.  at  quidni  poeta  in  c.  9 post  scelestam  Cynthiae 
perfidiam  fidissimum  suiim  animum  depingere  potuit?  quod  fieri 
potuisse  ipse  Lachmannus  in  editione  Berolinensi  concedit.  tum  13, 
43 — 58  neque  cum  Hauptio  ut  unum  integrum  carmen  neque  cum 
Hertzbergio  post  9,  41 — 52  poni  neque  omnino  a praecedentibus 
uersibus  secerni  debuit.  nemo  enim  explicabit  uersum  13,51: 

tu  tarnen  amisso  nonnumquam  flebis  amico, 
qui  nisi  Propertium  obiturum  esse  antea  dictum  erat  non  intelli- 
gitur.  non  multo  ab  hac  opinione  nouissimi  editoris  sententia  distat, 
qui  elegias  II,  7 — II,  13  ex  tertio  libro  huc  insertas  esse  arbitratus  est. 
sed  illius  disputationem  refutare  longum  est.  certe  neuter  horum 
uirorum  doctorum  de  turbatione  illa  librorum  aliquid  demonstrauit, 
neque  quisquam  Lachmanni  quae  est  de  decima  elegia  sententiam 
refutauit,  quod  nisi  factum  est,  inanes  sunt  illorum  disputationes. 

stat  igitur  Lachmanni  ratio  quamquam  suspicionem  Heim- 
reichius  mouit. 


2. 

sed  ego  aliam  uiam  ingressus  sum.  primum  enim  uideamus  de 
defectibus. 

atque  in  sexto  carmine  secundi  libri  poeta  a u.  1 usque  ad  8 
turbam  amatorum  Cynthiae  describit,  a u.  9 usque  ad  14  auxias 
suas  suspiciones,  ut  inde  quantopere  se  ille  nepotum  grex  laedat 
appareat.  deinde  a.  u.  15  usque  ad  u.  22,  praeliis  quae  eiusmodi 
puellarum  rapinis  orta  sint  enumeratis,  per  Romulum  qui  Sabinas 
intactas  rapuisset  sui  temporis  nepotes  feminas  corrumpere  doctos 
esse  putat.  quod,  cum  non  solum  uirorum  scelere  sed  etiam 
feminarum  leuitate  fiat,  eas  heroinas  praedicat  quae  reuera  pudicae 
fuerint.  templa  contra  Pudicitiae  sine  uera  pudicitia  non  nauci 

habet  (23 — 26).  iam  ad  huius  intemperantiae  causam  pergit  eam- 
que  manum  quae  obscenas  tabellas  prima  pinxerit,  damnat(27 — 34). 
sequitur  hoc: 

sed  non  immerito:  uelauit  aranea  fanum 
et  mala  desertos  occupat  herba  deos. 

i.  e.  sed  non  immerito  tarn  corruptos  mores  deflemus.  nam  deos 
contemnimus.  quam  meam  distinctionem  nisi  probaueris,  ne  defectu 
quidem  concesso  habebis  quod  intellegatur.  neque  difficile,  opinor, 
animo  audimus  quod  audiui,  si  quidem  recte  poeta  noster  ineunte 
carmine  dixit: 

et  merito!  quoniam  potui  fugisse  puellam. 

hoc  modo  Sextus  postquam  de  communi  morum  morbo  dixit,  ad 
Cynthiam  optime  reuertitur  uersibus  37 — 40.  uersu  autem  41  post 
puellae  perfidiam  suam  fidem  prorsus  eodem  modo  praedicat,  quo 
II,  21,  19,  ubi,  postquam  tota  elegia  Cynthiae  leuitatem  castigauit, 
sic  concludit: 

nos  quocumque  loco,  nos  omni  tempore  tecum 
sine  aegra  pariter  sine  ualente  sumus. 

deinde  in  septima  elegia  post  u.  12  noua  sane  sententia  incipit, 
deest  nihil,  sic  enim  uersus  illi  cohaerent:  non  eins  faces  perdere 
possem,  quae  non  nuptiis  sed  uero  amore  nupta  mihi  est^  non 
possem  domum  tuam  clausam  praeterire  respiciens  limina  tua  pro- 
dita  et  q.  s.  itaque  haec  est  summa  sententiae:  citius  morior  quam 
uxorem  duco  {7 — 12),  sed  etiamsi  ducerem  tarnen  patriae  nil  pro- 
dessem,  contra  in  amore  Castor  sum  et  gloria  ad  Borysthenidas 
lata  est. 

quid  uero  de  octauo  carmine  dicam?  frustra  semper  te  uene- 
ratus  sum  (11,  12), 

ergo  iam  multos  niminm  temerarius  annos, 

improba,  qui  tulerim  teque  tuamque  domum! 

i.  e.  ergo  iam  midtos  annos  nimium  profecto  temerarius  eram,  sub 
qua  sententia  latet  satius  fuisse  iam  dudum  duram  dominam  relin- 
quere.  iam  arctissime  cum  illo  qui  tiderim  teque  tuamque  domum 
sequentia  cohaerent:  an  non  semper  ut  seruum  me  tractasti,  an 
usque  in  caput  meum  uerha  seruo  ddgna  iaciesf  nam  id  non  uereor 

De  quis  illud  er  am  difficile  ad  temerarius  audiri  dicat.  multo  certe 
audacius  illud  exemplum  est  quod  legitur  III,  7,  49  sq.: 

non  tulit  hic  Paetus  stridorem  audire  procellae, 


sed  Chio  thalamo  aut  Oricia  terebintho 
et  fultum  pluma  uersicolore  caput. 

haud  pauca  praeterea  adsunt  non  minus  dura  uelut  II,  9,  43: 

te  nihil  in  uita  nobis  acceptius  umquam : 

nunc  quoque  eris,  quamuis  sis  inimica  mihi. 

II,  20,  26.  quicquid  eram,  hoc  animi  gratia  magna  tui. 

III,  15,  35.  sera  tarnen  pietas. 

III,  16,  1.  nox  media  et  dominae  mihi  uenit  epistola  nostrae. 

IV,  8.  37.  Lygdamus  ad  cyathos,  uitrique  aestiua  supellex, 

et  Methymnaei  Graeca  saliua  meri. 

Nilotes  tibicen  erat,  crotalistria  Phyllis, 
et  facilis  spargi  munda  sine  arte  rosa. 

neque  magis  post  uersum  9,  48  quidquam  deest.  nam  41 — 46 
poeta  dicit  se  numquam  aliam  amaturum  esse,  tum  Cyntbiae  per- 
fidiae  reminiscens  non  Cynthiam  sed  riualem  detestatur.  neque 
solum  adeo  eum  odit,  ut  eum  lapidem  fieri  cupiat,  sed  etiam  ut 
ipse  suam  uitam  despondeat,  dummodo  odiosus  iste  simul  Orcum 
uisat.  optime  autem  poeta  Ultimos  uersus  annexuit,  cum  notionem 
coniungentem  oh  regna  in  capite  huius  enuntiati  poneret.  quod  iam 
Vahlenus,  cum  quartam  Propertii  Hauptiani  editionem  curaret,  eo 
significauit,  ut  defectus  signum  tolleret. 

tum  decima  elegia  tarn  bene  incipit  sed  tem^pus  quam  I,  17 
et  merito,  adde  etiam  illud  tarnen  Ou.  Hero'id.  XI,  1.  et  ib.  XII,  1. 
undecima  quamuis  parua  ita  tarnen  comparata  est  ut  nihil  desi- 
deretur.  ergo  ne  uno  quidem  loco  aliquid  intercidisse  demonstrari 
potest. 


3. 

Minus  etiam  Lachmanni  explicationem  clarissimi  illius  loci 
II,  13,  25  probo: 

sat  mea  sat  magna  est,  si  tres  sint  pompa  libelli 
quos  ego  Persephonae  maxima  dona  feram. 

nam  poeta  quod  neque  diuitiis  neque  auorum  triumphis  gloriari 
potuit,  nil  nisi  carmina  sua  secum  ferre  cupit.  quod  si  dicere 
uoluit,  quid  eum  mouit  ut  accuratum  libellorum  suorum  numerum 
adderet?  quid  fecit  ille  numerus  ad  rem?  accedit  quod  Sextus 
non  proxime  imminentes  sed  quandocumque  futuras  exsequias  de- 
scribit,  ut  numero  definito  uti  uix  potuerit.  quid  si  canis  annis 
poeta  se  obiturum  esse  cogitasset?  num  ne  tum  quidem  plus  quam 
tres  libellos  secum  ferre  uoluisset? 

sed  ut  tres  glebae  in  corpus  inhumatum  naufragi  iaciuntur, 
ut  tres  lanei  orbes  circa  focum  sacrificantis  eunt,  ut  tres  flammae 
accenduntur  cum  deus  in  terram  descendit,  sic  poeta  noster  Per- 
sephonae  tres  libellos  donaturus  est.  neque  ob  aliam  causam  Ti- 
bullus  I,  5,  16: 

uota  nouem  Triuiae  nocte  silente  dedi. 

Triuiae,  triformi  deae,  nouem  i.  e.  ter  tria  munera  dedit.  Graecos 
quoque  tria  saepe  avad^^fiata  dedicasse  constat.  nec  Propertius 
in  eam  sententiam  libellos  dixit,  in  quam  Ouidius  trist.  V,  1,  1: 

Hunc  quoque  de  Getico;  nostri  Studios e,  libellum 
littore  praemissis  quattuor  adde  meis, 

sed  in  eam,  in  quam  ipse  I,  11,  19 

Ignosces  igitur  si  quid  tibi  triste  libelli 
attulerint  nostri. 


4. 

postremo  tertium  et  ni  fallor  grauissimum  Lachmanni  argu- 
mentum quod  est  de  II,  10,  libri  Augusto  dedicati  prooemio,  ita 
refello,  ut  Lachmannum  uu.  23,  24  non  recte  explicuisse  contendam. 
apparet  enim  sic  uirum  summum  locum  illum  accepisse:  quia 
adhuc  Musa  epica  non  doctus  sum  ad  laudis  carmen  ascendere 
nequeo  sed  pro  laudis  carmine  nunc  uiliora  sacra  i.  e.  carmina 
amatoria  tibi  dedico,  at  ut  corona  illa  quamuis  non  capiti  tarnen 
signo  datur,  sic  Propertius  carmina  laudis  non  in  caput  sed  ante 
pedes  Augusti  se  ponere  dicit  i.  e.  promittit  carmina  laudis,  sed 
talia  qualia  fingere  ualet.  itaque  si  medio  libro  hanc  elegiam  le- 
gimus,  sub  uilibus  illis  sacris  ea  carmina,  quae  uoluit  fingere 

finxit  numquam,  intellegimus,  sin  ineunte  necessario  aut  toto  libro 
aut  maiore  eius  parte  Augustum  celebrari  exspectamus. 

noli  igitur  de  quinque  Properti  libris  Lachmanno  credere. 


IV. 


1. 

Antequam  quo  tempore  priores  tres  Propertii  libri  scripti  sint 
definiam,  id  quaerendum  mihi  uidetur  utrum  eodem  tempore  an 
diuerso  secundus  et  tertius  über  editus  sit.  atque  primum  demon- 
strandum est,  adhuc  nulla  argumenta  prolata  esse  quibus  simul  eos 
editos  esse  euinceretur.  nam  Barthius  eo  ductus  est  quod  tertiam 
tertii  libri  elegiam  anno  725  decimam  secundi  anno  730  tribuendam 
et  carmen  13  secundi  libri  ab  ipso  poeta  ex  tertio  desumptum 
esse  putauit.  sed  hoc  pro  nihilo  esse  modo  exposui,  illud  plane 
ridiculum  est,  quod  uersus  III,  3,  43  — 46  nequaquam  de  triplici 
Augusti  triumpho  anni  725  agunt,  et  si  agerent  non  ipsum  tempus 
elegiae  sed  post  quod  tempus  ea  scripta  esset  demonstrarent. 
neque  melius  Lachmannus  egit  qui  tertium  suum  quartumque 
librum  ideo  simul  editos  putauit  quod  Propertius  et  II,  10  (III,  I) 
et  III  (IV)  24,  25  quinquennio  illo  amoris  fessus  scripsisset.  sed 
neque  in  illo  quando  scripta  puella  mea  est  odium  et  simultas 
inest  neque  si  inesset  bis  simultatem  ortam  esse  improbabile  esset, 
accedit  quod  II,  10  annum  729  u.  730,  III,  24,  25  annum  732 
sibi  poscere  infra  demonstrabitur.  cumque  Hertzbergius  nil  alferat 
cur  Barthium  Lachmannumque  sequatur  (p.  227)  non  uideo  quid 
impediat  quo  minus  meam  sententiam  probare  studeam. 

atque  primum  paullo  accuratius  uelim  secundi  et  tertii  libri 
prooemia  compares.  quid?  in  secundi  libri  prooemio  nullam  dicit 
corporis  motionem  nullam  uocem  Cynthiae  esse,  qua  non  ad  car- 
mina  fingenda  summa  amoris  ui  compellatur,  suaque  funera  ex 
ilÜus  domo  ductum  iri.  contra  in  prima  libri  tertii  elegia  de 
amata  puella  uix  cogitatur.  nam  quod  legitur  1,  40 
^ gaudeat  in  solito  tacta  puella  sono 

de  turba  puellarum  Romanariim  (2,  8)  intellegendum  esse  ex  se- 
quentibus  uersibus  luculentissime  apparet.  dü  igitur  restat  nisi  hi 
uersus: 

15  fortunata  meo  si  qua  est  celebrata  libello: 

carmina  erunt  formae  tot  monimenta  tuae. 

i.  e.  fortunata  hercle  ea  est,  si  qua  carminibus  meis  celebratur. 
neque  enim  recte  Lachmannus  Puccii  es  pro  est  praetulit.  nonne 
persentiscis  quid  frigoris  insit  in  illo  si  qua  est?  ego  certe  non 
dubito  quin  eodem  animo  poeta  nostrum  carmen  scripserit  quo 
elegias  24  et  25  huius  ipsius  libri.  sed  tarnen  eodemne  putas 
tempore  illud  prooemium  secundo  libro  hoc  tertio  praemissum  esse? 

porro  magna  cum  elatione  Propertius  III,  1.  2 de  aeterna  sua 
gloria  loquitur,  quod  dicendi  genus  neque  decebat  eum  qui  non 
nisi  iuuenili  illo  libello  notus  erat  neque  inuenitur  in  secundo  libro. 
nam  uersibns  II,  7,  17.  18. 

hinc  etenim  tantum  meruit  mea  gloria  nomen, 
gloria  ad  hibernos  lata  Borysthenidas. 

non  tarn  carminum  quam  amoris  sui  gloriam  praedicat.  sed  optime 
hoc  modo  loqui  potuit,  postquam  secundo  libro  edito  reuera  post 
Varronem  Catullum  Caluum  Gallum  fama  quintum  Propertium 
posuit.  ubi  uero  poeta  inuidam  detrectatorum  turbam  (III,  I,  21) 
et  scriptores  frustra  se  aemulantes  (III,  1,  12)  commemorauit  nisi 
in  tertio  libro?  quod  ego  non  miror.  nam  ante  secundi  libri  edi- 
tionem  illi  non  exstiterant.  quis  enim  adulescentulo  quamuis  mira 
indole  ornato  inuiderit? 

deinde  in  multis  secundi  libri  carminibus  primus  Über  com- 
memoratur  uelut: 

3,  3:  uix  unum  potes,  infelix,  requiescere  mensem 
et  turpis  de  te  iam  über  alter  erit. 

20,  21:  septima  iam  plenae  deducitur  orbita  lunae, 

cum  de  me  et  de  te  compita  nulla  tacent. 

24,  1.  tu  loqueris  cum  sis  iam  noto  fabula  libro 
et  tua  sit  toto  Cynthia  lecta  foro. 

num  mero  casu  factum  esse  putabimus  ut  illa  carmina  in 
secundo  libro  tradantur  non  in  tertio?  immo  post  secundi  libri 
editionem  poeta  iam  non  potuit  hoc  modo  loqui. 

tum  multo  moderatior  et  pudentior  Sextus  est  in  tertio  libro 

quam  in  secundo.  nam  magnum  illum  amoris  feruorem  nisi  in 
elegiis  6,  8,  10,  20,  21  uix  inuenies. 

neque  quisquam  negabit  tertii  libri  uersiculos  multo  magis 
tenui  pumice  exactos  decurrere.  quod  ut  demonstrem  pauca  tan- 
tum  affero  quae  singula  fortasse  casui  tribuas,  sed  omnia  si  simul 
reputaueris  non  poteris  opinor  quin  ad  meam  sententiam  accedas. 

atque  in  secundo  libro  inter  676  pentametros  42  finiuntur 
uocabulis  hyperdisyllabis  i.  e.  inter  100,  in  tertio  9 inter 

443  i.  e.  2^y4t3  inter  100.  in  qua  numeratione  omisi  uersus 
in  nomina  propria  plusquam  disyllaba  cadentes.  deinde  in  secundo 
libro  Propertius  semiseptenariam  cum  trithemimeri  coniunctam 
uicies  ter  ita  adhibuit  ut  etiam  port  tertium  trochaeum  auxiliaris 
caesura  incideret,  sedecim  illius  generis  caesuras  sine  trochaicis 
adiuuantibus  admisit.  contra  in  tertio  libro  uicies  quinquies  cum 
cura,  quater  tantum  negligentius  caesura  illa  usiis  est.  similiter 
septies  sola  semiseptenaria  usus  est  in  secundo  libro  i.  e.  semel 
inter  96  hexametros,  in  tertio  ter  i.  e.  semel  inter  148.  tum 
in  secundo  libro  hexameter  quinquies  aut  uocabulo  quinquasyl- 
labo  seu  tetrasyllabo  clauditur  aut  arsis  quinti  pedis  plus  quam 
monosyllabo  thesis  disyllabo  uocabulo  constat,  in  tertio  libro 
illa  licentia  semel,  baec  numquam  occurrit,  quod  Lucian.  Müller 
praef.  Prop.  p.  XLVIII  obseruauit.  cumque  elisiones  apud  eie- 
gantissimum  quemque  poetam  non  adhiberentur  nisi  in  prima 
thesi  secunda  arsi  totoque  quarto  pede,  Propertius  contra  hanc 
regulam  in  secundo  libro  sexies  in  tertio  numquam  peccauit 
quam  obseruationem  iam  apud  Eschenb.  lib.  miscell.  societ.  Bonn, 
p.  86  lego. 

haec  omnia  non  potuissent  fieri,  si  poeta  libidini  nescio  cui 
indulgens  carminum  suorum  ordinem  turbasset  simulque  illos  libros 
edidisset.  immo  elegiae  tertii  libri  post  secundi  scriptae  sunt  et 
Uber  tertius  post  secundum  in  bibliopolarum  manus  peruenit. 


2. 

cum  iam  ad  ipsa  tempora  definienda  peruenerimus,  accedamus 
ad  decantatos  illos  uersus: 

III,  25,  3:  quinque  tibi  potui  seruire  fideliter  annos. 

et  III,  16,  9:  peccaram  semel  et  totum  sum  pulsus  in  annum. 

atque  Lachmannus  qui  septem  amoris  annos  pro  quinque  sta- 
tuit  excepto  discidii  illius  uno  anno,  procul  dubio  grauissime  contra 
uersum  priore  loco  positum  peccauit.  rectius  Hertzbergius  ita 
carminum  tempora  rimatus  est  ut  per  quinque  annos  Cynthia 
amata  esset,  sed  hic  in  ea  causa  a uero  fortasse  aberrauerit  quod 
Propertium  in  uersu  III,  25,  3 discidii  tempus  excepisse  sibi  per- 
suasit.  in  qua  re  Lachmannum  sequitur  qui  p.  XXIII  sic  disputat: 
quomodo  enim  Fro^evtium  illo  anno,  per  quem  pulsus  fuit,  Cynthiae 
seruiisse  censehimusf  cui  interroganti  responderi  potest;  an  non 
tenetur  seruitio  puellae  durissimo  qui  in  uiduo  lecto  frustra  somuum 
quaerit  amorisque  perpetitur  tormenta  omnia,  gaudiis  fruitur  nullis? 
itaque  cum  Lachmannus  sententiam  suam  parum  demonstrauerit, 
uideamus  ipsi  quid  rei  sit.  atque  Sextus  discidii  annum  fortasse 
non  inter  quinque  illos  numerasset,  si  ipse  Cynthiam  reliquisset  aut 
quamuis  a Cynthia  pulsus  tarnen  ira  commotus  amoris  feruorem 
ad  uiles  in  quadriuiis  et  angiportis  uagantes  transtulisset  nec  ullo 
desiderio  amoris  cruciatus  esset,  at  Cynthia  pepulit  Propertium 
neque  credi  potest  eum  tempora  irae  tarn  aequo  animo  tulisse, 
quamquam  interdum  non  ueri  feruoris  sed  palaesträe  nitorem  apud 
poetam  nostrum  aspici  concedo.  nostro  quidem  loco  illud  discidium 
saeuitiae  Cynthiae  exemplum  est.  qui  autem  propter  discidium 
saeua  ea  esse  potuit  nisi  contra  amantem  et  desiderantem?  itaque 
discidii  annum  poeta  in  u.  III,  25,  3 non  excepit.  quod  etiam 
magis  intelleges  si  ad  furorem  illius  loci  attendas.  summa  enim 
ira  incitatus  poeta,  cum  describeret  quam  puella  in  fidissimum 
et  constantissimum  amatorem  crudelis  fuisset,  certe  maiorem  potius 
quam  minorem  annorum  numerum  posuit.  neque  igitur  octo  annos, 
ut  Lachmannus  statuit,  neque  sex,  ut  Hertzbergius,  sed  quinque 
poeta  Cynthiam  amauit. 


3. 

nunc  iam  omni  ui  nitendum  est  ut  primam  primi  libri  ele- 
giam  recte  interpretemur.  atque  ut  iam  initio  sententiae  meae 
summam  ponam,  haec  elegia  scripta  est,  cum  poeta  totum  annum 

alterna  amoris  et  odii  Cynthiae  unda  iactatus  esset,  Cynthia  poStam 
nostrum  aut  nondum  nouisset  aut  non  admisisset.  Lachmannus 
contra  huius  carminis  tempore  Propertium  iam  et  amauisse  et  ama- 
tum  esse,  ut  ex  discidii  anno  haec  elegia  esset,  sibi  persuasit. 
quam  sententiam  ut  refellam  tria  argumenta  affero : primum^si 
contulerimus  carmina  IIT,  24.  25  quibus  finiuntur  et  tres  amoris 
libri  et  poetae  amor,  illam  primam  primi  libri  elegiam  qua  se  a 
Cynthia  captum  esse  canat  primo  amoris  tempore  scriptam  esse 
probabile  fiet.  deinde,  ut  rectissime  Hertzbergius  p.  42  exposuit, 
Milanionis  exemplo  Propertium  non  hoc  agere  ut  dominam  recuperet 
sed  ut  primo  sese  in  puellae  amorem  insinuet  demonstratur.  post- 
remo  hos  uersus  perpendas: 

uos  remanete  quibus  facili  deus  annuit  aure, 
sitis  et  in  tuto  semper  amore  pares. 

si  enim  poetam  nondum  a Cynthia  amatum  esse  statuamus,  recte 
se  habet  hoc:  uos  remanete  quibus  Amor  annuit,  ego  cui  nondum 
annuit  aheo.  sed  ex  Lachmanni  sententia,  quod  Amor  Propertio 
iam  annuit  sed  non  assidue  fauebat,  hoc  potius  dici  debebat:  uos 
remanete  qui  amamini.  alioquin  enim  eum  ipsum  quoque  remanere 
necesse  esset. 

iam  quaeritur  num  Sextus  hunc  furoris  annum  inter  quin- 
quennium  illud  numerauerit.  atque  mihi  quidem  poeta  acerbissi- 
mum  seruitium  tulisse  uidetur,  quod  ferrum  et  ignem  et  exilium 
toleraturus  est  maximeque  omnium  huius  anni  furoris  eum  poenitere 
necesse  erat,  postquam  perfidiam  puellae  penitus  perspexit.  quid 
autem  sequitur,  si  recte  disputauimus? 

nostram  elegiam  ante  ceteras  omnes  ad  Cynthiam  missas  uel 
Cynthiae  amorem  commemorantes  scriptam  esse  et  ex  primo  quin- 
quennalis  illius  seruitii  anno  nullum  carmen  exstare. 

4. 

sed  accedamus  ad  temporis  definitionem  carminis  III,  4.  atque 
Hertzbergius  qui  primus  omnium  paullo  accuratius  Dionem  in- 
spexerat  ante  annum  731  elegiam  illam  scribi  non  potuisse  recte 
contendit.  nkm  usque  ad  illum  annum  Augustus  filium  Phraatis 

Romae  tenebat  obsidem  per  eumque  se  omnia  assecuturum  esse 
sperabat.  illo  autera  anno  legati  Parthorum  et  tropaea  et  captiuos 
se  reddituros  esse  promiserunt,  ut  Augustus  Phraatis  filiura  patri 
remitteret.  neque  mensibus  proxime  sequentibus  Caesar  tanto 
spatio  inter  Italiam  et  Parthorum  regnum  interiecto  Phraatis  pro- 
missis  Stare  cunctantis  perfidiam  adeo  ut  bellum  decerneret  per- 
spicere  potuit.  tum  iam  uere  anni  732  Tiberis  urbem  inuasit, 
fulmiuibus  cum  multa  alia  tum  hasta  signi  Augusti  in  Pantheo 
positi  icta  est,  peste  et  fame  permulti  perierunt,  ut  tot  tantisque 
malis  irrumpentibus  Italiamque  deuastantibus  Caesar  de  bello  Par- 
thico  cogitare  omnino  non  posset.  eumque  librum  tertium  post 
Augusti  profectionem  editum  esse  constet  de  qua  re  uide  carmen  12., 
nullum  tempus  est,  quo  maiore  necessitate  Propertius  moueri  po- 
tuerit  ut  dedita  opera  carmen  componeret  quo  quasi  sub  aspectum 
nostrum  exercitus  profectionem  subiicit,  quam  ipsa  illa  Augusti  et 
exercitus  profectio  quam  Dionem  secutus  exeunti  anno  732  tribuo. 
cum  enim  ille  narret  eo  ortam  esse  annonae  caritatem  quam  anno 
732  Augustus  sustulit  quod  propter  pestem  ager  coli  non  potuisset, 
post  messem  famem  Italiam  inuasisse  apparet.  quam  etiamsi  sv 
oXiyaig  rj^sgaig  (.  NS2 . 1 . MIHMEPAI)  Caesar  expulit,  ut  in 
Monumento  Ancyrano  (pars  graeca  3,  7 ed.  Momms.)  ipse  de  se 
gloriatur,  tarnen  posteriore  anni  parte  eum  profectum  esse  sequitur. 


5. 

restat  ut  elegias  III,  24.  25  cum  prooemio  illius  libri  post 
reliqua  eius  carmina  certe  post  III,  4.  5 fictas  esse  demonstrem. 
uersibus  enim  9—14  Propertius  cum  de  pristino  suo  amore  lo- 
quatur,  non  tarn  amoris  quam  elegiarum  illius  amoris  memor  est. 
nam  uersus  9: 

quod  mihi  non  patrii  poterant  auertere  amici 
ad  I,  1,  25.  26:  aut  uos,  qui  sero  lapsum  reuocatis,  amici, 
quaerite  non  sani  pectoris  auxilia, 
u.  10:  eluere  aut  uasto  Thessala  saga  mari 

adl,  1, 19— 24:  At  uos,  deductae  quibus  est  fallacia  lunae 
et  labor  in  magicis  sacra  piare  focis. 

u.  11: 

ad  I,  1,  27: 
u.  12: 


en  agedum  dominae  mentem  conuertite  nostrae 
et  facite,  illa  meo  palleat  ore  magis, 
haec  ego  non  ferro  non  igne  coactus 
fortiter  et  ferrum,  saeuos  patiemur  et  ignes, 

et  ipsa 

naufragus  Aegaea  uera  fatebar  aqua 


ad  carmen  I,  17  referendi  sunt,  uides  illos  uersus  non  tarn  Cyn- 
thiae  quam  lectoris  causa  scriptos  esse,  alioquin  enim  Propertius 
non  tanta  cum  cura  illos  locos  respexisset.  si  autem  poeta  non 
solum  Cynthiam  pristini  amoris  commonefacit  sed  imprimis  lec- 
torem  ad  primi  libri  elegias  ablegat , hoc  carmen  24.  in  edendo 
tertio  libro  i.  e.  post  reliqua  tertii  libri  carmina  ut  apte  ille  über 
finiretur  factum  esse  apparet.  id  quoque  ex  eadem  re  colligimus 
carmen  25  cum  c.  24  coniunctum  unam  elegiam  esse  — nam 
carmen  finiendi  libri  causa  fictum  etiam  fine  libri  legi  necesse 
est  — quod  iam  antea  mihi  quidem  propter  artam  harum  elegiarum 
cohaerentiam  certissimum  uidebatur.  postquam  enim  24,  15—18 
se  portum  attigisse  exsultauit,  24,  19 — 25,  4 se  ut  nunc  bona  ita 
antea  insana  mente  fuisse  exponit. 

sed  licet  aliis  hoc  quod  modo  exposui  minus  probabile  uideatur, 
id  tarnen  nemo  negabit  carmina  24.  25.  post  cc.  4.  5 scripta  esse, 
alioquin'  enim  alia  s.  aliae  puellae  essent,  de  quibus  in  cc.  4.  5 
poeta  loquitur.  sed  Sextus  Cynthiam  illam  esse  lectorem  credere 
uoluit,  cum  diceret  III,  2,  15.  16 


fortunata  meo  si  qua  est  celebrata  libello! 
carmina  erunt  formae  tot  monimenta  tuae. 


sed  ut  concedamus  fieri  posse  ut  poeta  fucum  lectoribus  fecerit, 
tarnen  neque  probabile  est  eum,  qui  tanta  cum  perturbatione  animi 
quantam  in  cc.  24.  25  haberemus  puellam  reliquisset,  amoris  sui 
libellos  finire  et  edere  noluisse’,  neque  eum  qui  tarn  irato  animo 
amorem  detestatus  sit  paullo  post  (in  c.  5)  totam  uitam  amori  dare 
uelle  tamque  felicem  et  quietum  esse  quam  Propertius  in  quinto 
carmine  est. 

6. 

cum  igitur  carmina  24.  25  post  cc.  4.  5 i.  e.  post  autumnum 
anni  732  scripta  sint,  ut  et  oriendae  et  crescendae  simultati  tempus 
aliquod  demus,  amorem  fine  anni  732  desiisse  necesse  est.  itaque, 
quod  ex  primo  quinquennii  illius  anno  carmina  amatoria  non  exstant, 
prima  primi  libri  elegia  exeunte  anno  728  uel  ineunte  729  scripta 
est  et  tres  priores  libri  inter  finem  anni  728  et  anni  732  editi 
sunt,  atque  tertius  ut  dictum  est  fere  exeunte  anno  732,  secundus 
ni  fallor  fere  exeunte  a.  730.  nam  anno  731  carmen  III,  18 
tribuendum  est,  carmen  III,  15  propter  uersum  7: 

tertius  haud  multo  minus  est  cum  ducitur  annus. 
fere  exeunti  anno  amoris  tertio  i.  e.  fere  exeunti  anno  730.  itaque 
ante  hoc  tempus  secundus  über  lanum  aspexit.  denique  primum 
librum  plus  quam  septem  mensibus  ante  secundi  libri  editionem 
in  lucem  uenisse  propter  u.  II,  20,  21.  22: 

septima  iam  plenae  deducitur  orbita  lunae, 
cum  de  me  et  de  te  compita  nulla  tacent. 

necesse  est. 

7. 

quibus  cum  rationibus  ea  quae  praeterea  certo  de  quarundam 
elegiarum  tempore  scimus  aut  nequaquam  pugnant  aut  optime 
conueniunt. 

nam  carmen  II,  31.  a.  d.  VIII  id.  Octob.  anni  726  scriptum 
in  primum  librum  soli  amori  destinatum  poeta  recipere  noluit. 
duo  enim  tantum  carmina  primi  libri  non  sunt  amatoria,  ultimum 
et  paenultimum.  sed  illud  more  ueterum  Romanorum  lectori  de 
ipso  poeta  narrat,  hoc  ad  illustrandos  uersus  I,  22,  6 — 8 additum 
uidetur. 

neque  minus  cum  his  conuenit  quod  de  carmine  11,10  explo- 
ratum  est.  nam  u.  16  ad  Aelii  Galli  expeditionem  Arabicam  re- 
spicit  qui  ut  ex  Strabone  XVI,  4,  29  sqq.,  Dione  LIII,  29,  losepho 
Antiqq.  ludd.  XV,  9,  1 sqq.  necessario  colligitur  (cfr.  Momms.  Mon. 
Ancyr.  p.  74  sq.)  aestate  anni  729  Cleopatride  Leucocomen  pro- 
fectus  fere  nono  uel  decimo  anni  730  mense  Alexandriam  rediit. 

atque,  qiiod  Augustus  miiltum  illam  Arabiae  inuasionem  sibi  pro- 
futuram  esse  sperauerat  (Str.  XVI,  4,  22)  tamque  res  male  gestas 
aegre  tulit  ut  proditorem  Syllaeum,  Nabataeorum  ducem,  Romae 
interficeret  (ib.  26),  Aelium  Gallum  ex  Aegypto  reuocaret*),  post 
infelicem  illius  expeditionis  euentum  poeta  qui  inflato  ore  diuinam 
Caesaris  gloriam  canit  turpissimae  illius  cladis  mentionem  facere 
non  potuit.  itaque  illud  carmen  ante  exitum  anni  730  conditum 
esse  sequitur.  cui  tempori  etiam  uersus  13.  14  conueniunt.  nam 
filius  Phraatis  tum  Romae  tenebatur  ut  pater  quamuis  inuitus 
omnia  quae  Romani  imperabant  facere  coactus  esset,  tum  propter 
uersum  15: 

ladia  quin,  Auguste,  tuo  dat  colla  triumpho 

elegiam  non  ante  annum  728  scriptam  esse  demonstrabo.  respicit 
enim  is  uersus  ad  Indorum  legationem  quam  Dio  LIX,  9 significat: 

xal  ol  ^Ivdol  TTQOXfJQVXSVacC^SVOl  TtQOTSQOV  (flXiaV  JOTS  sOnsi- 

aavTOj  Orosius  6,  21,  446  ut  dubium  esse  non  possit  narrat: 
interea  Caesar em  apud  Tarraconem,  citerioris  Hispaniae  urhem, 
legati  Indorum  et  ßcytharum  toto  orhe  transmisso  tandem  inuene- 
runt,  erat  autem  Caesar  annis  728  et  729  apud  Tarraconem. 

8. 

quae  praeterea  uiri  docti  de  temporibus  disputauerunt,  aut 
dubia  sunt  aut  falsa,  nam  ut  exemplum  adferam,  quod  Hertzbergius 
contendit  Aelium  Gallum  Aegypti  praefectum  et  Propertii  amicum 
eundem  esse,  prorsus  incertum  mihi  uidetur.  sed  antequam  iudi- 
cemus  conferamus 

I,  21,  4 sqq.  Miles  — 

pars  ego  sum  uestrae  proxima  militiae. 
sic  te  seruato  ut  possint  gaudere  parentes 
nec  soror  acta  tuis  sentiat  e lacrimis. 

parentes  illi  fugientis  militis  parentes  sunt,  non  mortui,  nego  enim 
illud  enuntiatum  sic  accipi  posse:  sic  te  seruato,  ut  mei  parentes 

*)  iam  enim  initio  anni  731  i.  e.  Herodis  regni  anno  quarto  decimo  Herodem 
a Petronio,  Aegypti  praefecto,  annonam  emisse  losephus  tradidit  (Antiqq.  ludd. 
XV,  9,  1). 

gaudeant.  sed  quid  illius  fugitiui  militis  parentum  interesset  de 
defuncto  scire,  iiisi  huius  quoque  parentes  essent?  itaque  Gallus 
fratri  haec  mantlata  dat,  unde  iam  recte  accipies  quartum  uersum. 
quae  cum  ita  sint,  probabilissimum  est  mortuum  illum  Gallum  Sexti 
amici  fratrem  fuisse  illamque  sororem,  de  qua  uersu  sexto  audimus, 
carminis  duodecimi  libri  III  Aeliam  Gallam  esse,  sed  etiamsi 
Gallus  Doster  e gente  Aelia  erat,  tarnen  dubitari  potest  an  idem 
fuerit  atque  ille  Arabicae  expeditionis  dux.  nenne  potuit  is  aut 
pater  aut  patruus  aut  patruelis  nostri  Galli  esse?  sed  ut  illi  Galli 
iidem  sint,  hoc  meis  cum  rationibus  non  pugnat.  nam  Gallum  ex 
Aegypto  aestate  anni  729  profectum  paullo  ante  Augustus  illi 
prouinciae  praeficere  potuit,  de  qua  re  prorsus  nil  scimus.  itaque 
potuit  Propertius  illa  carmina  ad  Gallum  missa  exeunte  anno  728 
et  ineunte  729  tingere. 

deinde  elegiam  I,  6 anno  727  tribuit,  quod  Tullus,  anni  721 
consul,  propter  legem  luliam  anni  701  ab  Augusto  anno  727 
sancitam  neque  antea  nisi  rarissime  laesam  ante  727  in  prouin- 
ciam  abire  non  potuit.  atque  accedo  Hertzbergio  in  ea  re  quod 
Tullum  in  patrui  cohorte  in  Asiam  profecturum  fuisse  illamque 
elegiam  post  annum  726  necessario  scriptam  esse  censeo.  sed  ipso 
illo  anno  compositam  eam  esse  nego.  nam  propraetorum  et  pro- 
consulum  numerus  eo  tempore  multo  maior  erat  quam  prouinciarum, 
quod  a triumuiratus  temporibus  usque  ad  annum  727  non  omnes 
praetores  et  consules  prisco  more  sed  ut  tribus  illis  tyrannis  libuit 
prouincias  nacti  erant.  quam  ob  caüsam  una  prouincia  pluribus 
tributa  est  ut  Dio  testatur  LIII,  14:  xal  xqovm  fiiv  xwi  ndvxsg  ol 
TOLOVTOi  si  xccl  TcXelovq  tmv  id'vcop  ^(Sav  iXccyxapov  amcc.  sed  ne 
sic  quidem  omnes  prouincias  suas  primo  uel  secundo  anno  nan- 
cisci  potuerunt.  certe  si  Tullus  iam  anno  727  Asiam  administra- 
uisset  mirum  hoc  potius  esset  quam  probabile.  ego  Tullum  anno 
729  in  Asiam  abiturum  fuisse  probabile  duco  quod  anni  721  consul 
ex  ultimis  erat  quorum  senatus  in  diuidendis  prouinciis  rationem 
habere  potuit. 

tum  carmen  II,  7 anno  728  Hertzbergius  tribuit  sic  argu- 
mentatus:  Dio  de  hac  lege  postea  Papio  Poppaeo  consulibus  lata 
nihil  narrat,  atqui  rem  tarn  grauem  non  omisisset,  ergo  ei  anno 

lex  illa  tribuenda  est,  ad  quem  Dio  aunotauit  se  propter  legum  et 
factorum  uim  omnia  narrare  non  posse  i.  e.  anno  727,  ut  illud 
edictum  anno  728  sublatum  esse  probabile  sit.  sed  primum  non  in- 
iuria  dubitare  mihi  uideor,  an  tarn  accurate  omnia  Dio  narrauerit, 
ut  hoc  modo  ex  silentio  colligi  posset.  praetera  Hertzbergius  locum 
illum  non  truncatum  adscribere  debebat:  snqaTTs  xal  svo^od^hsi 
noXXcc  (sc.  6 Avyovarog).  ovdh  6s  ösoixai,  exuaiov  axgißMg 

ins'^isvaij  x^qlg  ^ o(Sa  rfi  avyyqaif  f nqoaif  oqd  sau.  t6  6'  avxo  tovto 
xal  SV  ToXg  STtsixa  ngay^stai  noi^aco  Iva  xal  öi  oyXov  ysvoa- 
TTccvia  rä  zoiavra  s7isa(fSQOi)V , d prjd'  avrol  ol  ndvv  avid  ^sXstmv- 
Tsg  dxQißovai.  uerba  diductis  literis  notata  Hertzbergius  omisit  siue 
caecus  siue  ut  detorto  testimonio  lectorem  circumduceret.  iam  opinor 
apparebit  ex  illo  loco  de  nostrae  elegiae  tempore  prorsus  nihil  con- 
cludi  posse. 

cetera  quiuis  facili  opere  corriget. 


V. 

de  quarto  Propertii  libro  cum  multa  quaerenda  essent  quae  et 
quaestionem  poscerent  et  suauissimum  quaerendi  laborem  praeberent, 
nil  tarnen  ita  animum  allicuit  quam  Lachmanni  sententiae  censura, 
qui  quartum  librum  fragmina  rudia  et  indigesta  ab  amicis  edita  pu- 
tauit.  semper  enim  mirum  mihi  uidebatur  quod  haec  temere  in  ceras 
coniecta  carmina  tantam  metri  curam  demonstrant  ut  suo  iure 
omnes  periti  poetae  diligentiam  laudauerint.  nec  minus  dubitaui 
an  quae  ex  Lachmanni  sententia  ita  non  cohaererent  ut  ne  puer 
quidem  balbutiens  uerba  tarn  interrupta  et  dissipata  iaceret,  haec 
ita  elaborari  possent  ut  nil  desideraretur.  denique  discere  cupii 
utrum  Propertius  ungue  morso  stiloque  sexcenties  uerso  carmina 
sua  feruoris  plena  excogitasset  an  ingenii  quoque  nec  solius  molesti 
laboris  fructum  aspiceremus. 

quas  quaestiones  ut  si  non  ad  finem  perducam  tarnen  incohem 
iam  primam  elegiam  optime  cohaerere  dernonstrabo. 

atque  uersibus  1 — 8 de  aspectu  quem  Roma  antiquissimis 

teraporibus  praebuit,  uu.  9—16  de  uetere  ciuitate,  uu.  17 — 26  de 
illius  aetatis  deorura  cultu,  uu.  27 — 30  de  re  railitari  poeta  agit, 
primam  autem  partem  sic  iiistituit,  ut  uersibus  1.  2.  in  uniuersum 
omnia  prata  fuisse  diceret  cumque  pratorum  mentionem  iniecisset 
de  eo  quoque  lectorem  certiorem  faceret  ubi  bouum  concubitus 
fuisset.  atque  maguificentissima  Romae  aedificia  templa  erant  quam 
ob  rem  ea  uersibus  5.  6 tangit.  iam  concludit  haue  partem,  cum 
duo  loca  nunc  egregie  ornata  et  frequentata  tune  nuda  et  deserta 
fuisse  narret,  Capitolium  et  Tiberim  sub  Capitolio  fluentem,  ubi 
emporium  nauium  plenum  pontes  porticus  splendidissimae  campus- 
que  Martius  erat,  nonne  fatendum  est  breuissime  poetam  totius 
Romae  imaginem  quasi  sub  oculos  nobis  subiecisse,  cum  totam 
urbem  collem  et  herbas,  templa  casas,  celeberrima  loca  deserta 
fuisse  diceret?  unum  tantum  uideo  quod  iure  aliquis  uituperet, 
bouum  dico  mentionem  iteratam.  sed  hoc  apud  Propertium  nullam 
oifensionem  praebere  hoc  loco  demonstrabo: 

I,  2,  1 sqq.  quid  iuiuit  oniato  procedere,  uita,  capillo 
et  tenues  Coa  iieste  mouere  sinus 
aut  quid  Orontea  crines  perfimdere  raurra, 

ubi,  cum  primo  uersu  de  ornato  capillo,  tertio  de  murra  dicatur, 
non  hercle  bene  capilli  notio  recurrit. 

deinde  de  ciuitate  ita  loquitur,  ut  a regibus  exordiatur  uu.  9.  10: 
unum  fratrum  focum  ea  fuisse  regna  quae  postea  maxima  facta 
essent.  iam  pergit  ad  Quirites  (11 — 14)  qui  tum  temporis  a se- 
natoribus  non  diuersi  erant,  ut  Liuius  quoque  I,  8,  7:  centum 
creat  Senator  es  siue  qicia  is  numerus  satis  erat  siue  quia  soll 
centum  erant  qui  creari  patres  possent.  hi  Quirites  non 
praetextis  sed  pellibus  induti  bucina  cogebantur  nec  raro  in  prato 
senatum  habebant.  neque  tum  theatra  erant,  ubi  postea  magistratus 
senatores  equites  Romae  honoribus  afficiebantur.  (15.  16.) 

porro  de  ueteris  Romae  deorum  cultu  agit.  non  tum  Romanos 
ex  libris  Sibyllinis  externes  diuos  quaesiuisse  ut  sese  expiarent, 
sed  oscillationibus  et  faeno  adeenso  se  purgasse.  sequitur  de  Vesta, 
Compitalibus,  Lupercalibus  ita  ut  uituperari  nihil  possit. 

in  eo  tarnen  recte  uiri  docti  haeserunt,  quod  illud  annuaque 
celebrare  positum  est  quasi  praecederet  omnihus  cura  fuit^  cum 

tarnen  uersu  17  legeretar  nulli  cura  fuit.  neque  plane  geminum 
exemplum  quamquam  similia  Hertzbergius  multa  annotauit  mihi 
notum  est.  sed  nos  qui  semper  construere  coacti  simus,  ut  enun- 
tiatum  aliquod  intellegamus,  magis  in  hac  re  haerere  puto  quam 
ueteres  qui  ab  infantibus  hac  lingua  usi  sint.  neque  praesertim 
cum  uersus  18  interpositus  sit,  tarn  ditficilis  haec  constructionis 
mutatio  esse  mihi  uidetur,  ut  Propertium  in  omni  genere  auda- 
cissimum  in  elaborato  carmine  hoc  euitaturum  fuisse  arbitrer. 

denique  eorum  uersuum  quibus  de  re  militari  egit  priores  duos 
iam  supra  meritis  laudibus  extulisse  mihi  uideor.  neque  minus 
posterioribus  neruosa  inest  breuitas:  rustico  galero  tectus  erat  is 
qui  prima  praetoria  posuit,  antea  euim  milites  tulerunt  aprico 
frigida  castra  Lare,  et  dux  celeberrimus  Tatius  simul  pastor  erat. 

hoc  modo  postquam  singillatim  poeta  de  uetere  Roma  dixit, 
iam  ad  concludendam  primam  huius  carminis  partem  progreditur 
sic:  hinc  i.  e.  ex  his  tenuissimis  initiis  Ramnes  Tities  Luceres  orti 
sunt  et  Romulus  triumphauit.  deinde  quod  sequitur  quippe  non 
accipio  ut  Hertzbergius  et  erant  qai  dehellari  possent,  propinquae 
ciuitates^  quae  mmc  iiix  comparent , tune  hostes  liaud  spernendi, 
sed  ita  ut  illam  particulam  ad  uocem  hinc  referendam  esse  putem: 
ex  his  teuuibus  initiis,  nam  Bouillae  suburbanae  ideoque  peri- 
culosissimae  tune  ipsa  urbe  maiores  erant  et  q.  s.  ueram  enim 
duco  Groningani  codicis  scripturam: 

quippe  suburbanae  paruae  minus  urbe  Bouillae. 

optime,  quod  Bouillae  etiam  tune  paruae  erant,  sed  tarnen  minus 
paruae  urbe.  nam  contra  Neapolitani  parua  minus  rectissime 
pugnauit  Lachmannus,  contra  Lachmanni  parua  eminus  Eschenburg, 
obseruat.  crit.  in  Prop.  Bonnae  1865.  nec  minus  Gabii  tune  pro 
Romae  infirmitate  maxima  turba  erat: 

et  stetit  Alba  potens,  albae  suis  omine  nata, 
hac  ubi  Fidenas  longe  erat  ira  uias. 

atque  hoc  loco  quod  Fidenas  uias  prorsus  singulariter  dictum  esset 
et  optime  Müllerus  praef.  in  Prop.  p.  XLIX  et  L illam  elisionem 
longe  erat  in  suspicionem  uocauit,  Puccii  longa  — uia  praeferam.  quae 
lectio  etiamsi  coniectura  effecta  est,  tarnen  fatendum  est  faciliorem 

emendationem  inueniri  non  posse.  nam  postquam  Fidenas  — uia  in 
Fidenas  — uias  miitatum  est,  necessario  errore  longa  in  longe  abiit. 
sed  qiii  hunc  locum  interpretemuv?  neque  ita  hercle  ut  Albam  inter 
Romam  et  Fidenas  sitam  esse  dicamiis  neque  ita  ut  Albam  Romae 
fuisse  censeamus,  ad  quam  ineptam  sententiam  Lachmanni  inter- 
pretatio  redit:  stetit  Alba  hac  ubi  uiae  Fidenas  ducentes  longae 
erant  i.  e.  Romae.  sed  nonne  necessario  eo  ducimur  ut  uia  Fidenas 
s.  uiae  Fidenae  non  Romae  sed  Albae  fuerint.  quod  autem  uiam 
illam  longam  ad  Albae  cognomen  notissimum  longa  referendam 
esse  apparet,  ut  ob  eandem  causam  et  Alba  et  uia  illa  fuerit  longa, 
uia  Fidenas  per  totam  urbem  duxisse  uidebitur:  nec  minus  Alba 
tune  stetit  i.  e.  nondum  deleta  erat  et  ibi  quidem  ubi  longa  illa 
uia  erat,  quo  significatur  eam  urbem,  in  qua  longa  uia  fuisset,  et 
ipsam  longam  fuisse  et  potentem,  quam  sententiam  pono  quam- 
quam  aliunde  nil  de  Fidenate  uia  Albae  scio.  sed  recte  mihi  uideor 
ex  hoc  loco  eam  collegisse.  quam  interpretationem  si  non  accipis, 
ullam  sententiam  illi  uersui  subesse  nego,  coniecturam  probabilem 
numquam  inuentum  iri  tantum  non  afhrmo. 

cum  igitur  a paucis  pastorum  casis  Romam  originem  ducere 
expositum  esset,  ita  hanc  carminis  partem  concludit  poeta,  ut 
Romanum  alumnum  primis  temporibus  nil  habuisse  dicat,  ne  nu- 
tricem  quidem  humanam,  ut  eadem  cogitatio  quae  iam  in  uu.  31 
— 36  erat  etiam  augeatur  et  ad  summum  gradum  perducatur. 

sequitur  secunda  carminis  pars,  postquam  enim  uetustissimae 
Romae  simplicitatem  depinxit,  quam  tarnen  dei  illis  initiis  pro- 
pitii  fuerint  narratur:  huc  i.  e.  ad  terram  modo  descriptam  quod 
Troia  Renates  misit  melius  erat  quam  si  ibi  remansissent.  nam 
proficiscentibus  iam  bona  erant  omina  (40 — 47),  aduenientes  in 
Italiam  fausta  terra  excepit  (48 — 54),  aduenarum  prolem  ut  nutriret 
Mars  pater  ipse  lupam  suam  misit  (55.  56).  quam  ultimam  sen- 
tentiam poeta  sic  formauit,  ut  apta  esset  totius  carminis  clausula. 

iam  Propertius,  qui  non  una  integra  elegia  sed  additamento 
quodam  consilium  quod  cepit  exponere  constituit,  tertia  parte  sic 
pergit:  miramini  quod  de  moenibus  loquor.  sane  quidem  nunc 
moenia  pio  dispono  uersu.  in  sequentibus  nil  est  quod  quis  iure 
uituperet. 

in  eo  quod  sequitur  carmiue  (I,  71  usque  ad  finem)  Lach- 
mannus  non  recte  post  uu.  82.  86.  88.  sententiarum  nexum  inter- 
ruptum  esse  censuit.  postquam  enim  uates  ille  uu.  75 — 82  se  no- 
bilibus  proauis  similem,  huius  tenoporis  astrologis  fallacibus  prorsus 
dissimilem  esse  dixit,  iam  quae  possit  enumerat.  tarn  magnificas 
et  grandes  res  uelut  Troia  cades  et  Trdica  Roma  resurges  neque 
minus  maris  terraeque  longa  sepulcra  se  canere  ualere  (83 — 88). 
nam  ne  haeseris  in  illo: 

dicam  Troia  cades  et  Trdica  Roma  resurges 
quod  est  dicam  talia  qualia  Roma  cades  et  q.  s.  simili  modo 
interpretandum  est  II,  5,  27: 

scribam  igitur  — : 

Cynthia  forma  potens,  Cynthia  uerba  leuis. 
nam  hoc  non  totum  idque  ipsum  est  quod  Propertius  de  Cynthia 
scribere  uult,  sed  talia  dicturus  est  qualia  Cynthia  et  q.  s,  nee 
minus  apte  confertur  II,  28,  44: 

scribo  ego  per  magnuin  salua  puella  Jouem. 

deinde  uersu  89  uates  ad  duo  sapientiae  testimonia  enarranda 
pergit.  nec  uersum  117  Lachmannus  notare  debuit.  nam  pro 
tu  quoque  Aia  Oiliade  naufragium  passtes  tuae  scelestae  rapinae 
poenam  dedisti  optime  poeta  illius  infortunio  exultat:  nunc  i.  e. 
cum  nates  iam  rape  uictor  Cassandram.  in  uersu  127  non  offendet 
qui  etiam  apud  Ciceronem  per  particulam  que  ad  prorsus  nouam 
rem  transiri  seit  neque  solum  ita  ut  totus  locus  finiatur,  denique 
uersus  135  et  147  Heimreichius  eo  ab  obiurgatione  liberauit  quod 
uersus  135—146  Apollini  dedit. 

secundi  (uel  potius  tertii)  carminis  dispositionem  et  consilium 
tum  demum  intellegemus  si  primum  et  secundum  uersum  recte  ex- 
plicuerimus: 

quid  mirare  meas  tot  in  uno  corpore  formas? 
accipe  Vertumni  signa  paterna  dei. 

i.  e.  miraris  signum  meum  a Mamurio  factum,  in  quo  multae  in 
uno  corpore  formae  aspiciuntur?  sed  ego  tibi  narrabo  de  paterno 
signo  in  Etruria  patria  mea  facto,  quod  inter  praelia  patriam  de- 
seruit.  nam  necessario  uersus  primus  de  Mamuri  opere  intellegen- 

dus  est,  quod  non  nisi  de  signo  interroganti  de  signo  responderi 
poterat.  ex  quo  id  quoque  intelleges  nuperrimi  editoris  signa  pe- 
tita quod  elicuit  ex  0 sui  scriptura  petenda  ferri  non  posse  quod 
nequaquam  poeta  hoc  carmine  de  Mamuri  statua  narrat  nisi  forte 
extremis  uersibus  qui  iam  non  ad  id  quod  elegia  nostra  exponitur 
pertinent,  immo  petenda  interpolatum  aut  errore  ortum  est  pro 
eo  quod  difficile  intellectu  erat  aut  uetustate  obliteratum  paterna. 
itaque  consilium  suum  deus  postquam  dixit  secutus  se  Tuscum 
fuisse  narrat  Volsiniis  se  Romam  uenisse,  ubi  turba  praetereuntium 
se  iuuaret.  antea  hac  Tiberim  iter  fecisse.  tum  delabitur  in  no- 
minis  sui  interpretationes  usque  ad  u.  48.,  a quibus  ad  uestustum 
illud  tempus  quo  aduenit  uersibus  demum  49 — 54  reuertitur  neque 
illius  aduentus  eum  paenitet  sed  semper  illic  in  media  Romanorum 
turba  uersari  cupit  (55.  56)  neque  quidquam  nisi  sex  uersus  histo- 
riam  signi  sui  adumbrantes  expetit  (57—64).  fecit  igitur  deus 
quod  se  uelle  uersu  secundo  dixerat,  ita  tarnen  ut  rem  quae  poetae 
omnium  grauissima  uisa  est  quasi  per  excursum  interponeret.  sed 
hoc  quoque  cur  factum  sit  apparet.  nam  si  sacra  uel  cognomina 
interpretari  uoluit  ita  rem  eam  instituere  potuit  ut  narrationi  alicui 
a monumento  quodam  proticiscenti  cogitationes  suas  intexeret.  hoc 
si  tenes  iam  post  u.  10  optime  u.  11  sequi  concedes.  neque  in  meritam 
uituperationem  incidit  illud  uersus  19  mendax  fama  noces  ubi  noces 
idem  sonat  quod  peccas  ut  in  Herold.  XX  (XIX),  35.  uerum  enim 
erat,  Vertumnum  fructus  praecipere,  falsa  tarnen  illa  nominis  deri- 
uatio.  sed  quod  Lachmannus  uersus  23.  29.  31.  35.  39.  41  ab 
antecedentibus  seiunxit,  non  possum  quin  uirum  summum  poetam 
uellicasse  iudicem.  nonnullis  enim  locis  Lachmannus  in  tractando 
quarto  libro  nimium  taedio  laboris  sui  indulsit.  ego  certe  in  his  Omni- 
bus nil  uituperandum  esse  censeo.  primum  enim  per  opposita 
poeta  progeditur:  puella  et  uir  ero  (23.  24),  messor  sed  fero  etiam 
arma  ut  messoris  corbem  (25  — 28),  sobrius  judex  ebrius  potor 
(29.  36),  lachus  Phoebus  (31.  32),  uenator  auceps  (33.  34),  deinde 
haec  opposita  iam  minus  succedunt,  sed  uaria  et  mixta  formarum 
copia  optime  Vertumni  potentiam  describit.  ne  id  quidem  quod 
deus  post  reliquas  formas  eam  memorat,  quae  sibi  propria  sit, 
mirum  uidetur  (41  — 46).  tum  per  at  uersus  47  hanc  partem 


41 


praerumpit  et  ad  propositam  narrationem  redit.  denique  uersus  57 
cur  apte  sequeretur  post  u.  56  iam  significaui. 

in  tertio  carmine,  in  quo  Lachmannus  nihil  castigauit,  quod 
ego  unius  loci  castigator  existo  uelim  mihi  ignoscatur.  Arethusa 
enim  cum  dicat  u.  11  liaecne  marita  fides  iudignatur  quod  maritus 
i.  e.  uir  sancto  Hymenaeo  sibi  coniunctus  se  reliquerit.  imprimis 
autem  non  perfidiam  sed  coniugis  perfidiam  uersibus  11  et  12  ab 
Arethusa  exagitari  eo  colligitur,  quod  longa  Lycotae  mora  uersibus 
13—16  ex  malis  nuptiarum  ominibus  explicatur.  sed  si  Arethusa 
mariti  scelus  uu.  11  et  12.  exprobrare  uoluit,  potuitne  hoc  langui- 
dius  instituere  quam  si  in  altero  enuntiati  membro  omuino  non 
commemorauit  nuptias? 

— et  pactae  sunt  mihi  noctes, 
cum  rudis  urgenti  bracchia  uicta  dedi? 

itaque  uideamus  num  accita  codicis  Neapolitani  lectione  auia  haue 
notionem  in  posteriorem  uersus  11  partem  inferre  possimus.  nam 
quod  uulgo  scribitur  et  yactae  sunt  mihi  noctes  et  quod  Baehrensius 
ex  codicibus  D V desumpsit  hae  sunt  pactae  mihi  noctes  interpolata 
esse  apparet  neque  qui  ex  his  lectionibus  auia  ortum  sit  enucleari 
poterit.  Etiam  Hauptii  coniecturam  et  pactae  in  sauia  noctes  a 
Leone  et  Kiesslingio  nuperrime  laudatam  non  possum  quin  reicien- 
dam  esse  arbitrer.  primum  enim  Vahlenus  illud  pactae  adeo  cum 
uerbis  in  sauia  quasi  in  unum  coire  putat  ut  quod  sequatur  cum 
tihi  urgenti  bracchia  uicta  dedi  iam  non  a uoce  pactae  pendere 
possit.  deinde  id  effectum  non  esse  uidetur  quod  desideratur, 
nuptiarum  dico  mentionem.  postremo  sauia  a grandi  et  magnifico 
huius  loci  dicendi  genere  abhorrent. 

Itaque  sic  scribe: 

haecne  marita  fides  et  pactae  auia  mihi  noctes, 
cum  rudis  urgenti  bracchia  uicta  dedi? 

haecne  tua  mihi  sancte  desponsa  fides,  haene  illae  noctes  quas 
tune  mihi  in  atrio  promisisti,  cum  uirgo  maritum  te  secuta  sum. 
atque  de  auia  si  quaeris,  satis  erit  Horatii  decantatum  illud:  lectus 
genialis  in  auia  est,  iam  metri  difficultatem  iufringam  ita  ut  in 
prioribus  tribus  libris  ter  ante  disyllabum  quintae  theseos  uocabu- 
lum  hypermonosyllabum,  nouies  monosyllabum  occurrere  dicam. 

itaque  cum  in  quarto  libro  quater  monosyllabum  ante  quintae  the- 
seos  uocabulum  disyllabum  inueniatur,  unam  concedas  licentiam. 
de  ablatiui  autem  usii  monere  non  opus  est.  itaque  uides  Neapo- 
litani  parce  mero  errore  ex  pacte  ortum  esse,  in  archetypo  fuisse 

aut  pacte  noctes  aut  vacte  noctes.  Neapolitanum  et  Gro- 
^ mim  ^ auia  ’ ‘ 

ninganum  uerum  seruasse,  editovis  nuperrimi  liae  sunt  pactae  quod 

ex  DV  desumpsit  ab  interpolatore  profectum  esse. 

in  quarto  carmine  illud  hunc  fontem  uersus  7 nemo  obiurgabit 

qui  Propertii  aetate  de  fonte  aliquo  in  Capitolio  Oriente  inter 

omnes  constare  potuisse  concedit,  uersibus  9—  14  poeta  iis  respon- 

det  qui  quomodo  in  urbe  ualla  construi  potuerint  interrogant,  uo- 

cabulo  hinc  uersus  15  ad  fontem  illum  reuertitur.  neque  repeti- 

tum  illud  fonte  (14.  15)  mirum  putabit  qui  in  hoc  genere  socor- 

dissimum  Sextum  esse  uiderit.  iam  peruenimus  ad  hunc  locum: 

17.  et  satis  una  malae  potuit  mors  esse  puellae 

quae  uoluit  flammas  fallere,  Vesta,  tuas. 

hos  uersus  sic  ut  tradantur  hoc  loco  intellegi  posse  cum  Lach- 
manno  nego.  interrumpunt  enim  narrationem  placide  fluentem  ut 
nullo  pacto  ferri  possint,  annectuntur  particula  et  ad  hunc  locum 
prorsus  non  accomodata. 

contra  si  post  u.  92  leguntur,  cum  Hertzbergio  rhetoricam 
illam  interrogationem  post  simplices  incomptae  orationis  neruos 
aptam  non  esse  censeo.  deleretur  enim  plane  breuitas  illius  loci 
in  qua  nescio  quid  frigoris  et  dignitatis  inest  praesertim  in  illo 
transitu: 

a duce  Tarpeia.mons  est  cognomen  adeptus. 
postremo  ne  hic  quidem  illud  et  commodum  esset,  urna  autem 
quod  Lachmannus  pro  una  scripsit  non  placet  quod  urna  causa 
mortis  non  erat,  quae  rectius  fortasse  fons  dici  potuit.  nam  si 
patera  uel  cado  hausisset  num  minus  Tarpeia  mortua  esset?  sed 
iam  lege  Ultimos  nostrae  elegiae  uersus: 

a duce  Tarpeia  mons  est  cognomen  adeptus: 

0 uigil  iniustae  praemia  sortis  habes. 
sic  scribas  iniustae^  quod  Lachmannus  quoque  in  editione 
Berolinensi  scribere  uoluit  sed  siue  operarum  errore  siue  calami 
lapsu  iniuste  scripsit.  nam  in  adnotatione  legitur:  iniuste  G.  R. 

quod  enim  uocabulo  uigil  ironice  propter  Tatii  curam  Tarpeia 
laudatur,  non  recte  se  habet  iniuste  praemia  hahes,  dehuisti  puniri, 
immo  iure  ac  merito  uigil  illa  praemia  accepit  ut  uersu  quoque  92 
pro  officiis  dotem  assecuta  erat,  sed  pro  mala  cura  mala  debebat 
accipere  praemia.  quod  autem  mons  a duce  Tarpeia  cognomen 
adeptus  est,  bona  uidebantur  praemia  et  ei  quae  mala  meruerat 
iniustae  sortis  praemia.  iustum  enim  huius  quidem  uigilis  prae- 
mium  mors  erat,  sed  qui  Propertius  hoc  dicere  potuit:  o Tarpeia 
sors  iniusta  tibi  est,  cum  tarnen  mortem  saltem  iure  passa  esset? 
quam  ob  causam  opinor  plerique  praetulerunt  iniuste,  sed  ut  dixi 
sales  hoc  modo  poetae  ademerunt.  ego  contra  uersus  supra  mo- 
lestos  auxilio  uenire  iubeo: 

a duce  Tarpeia  mons  est  cognomen  adeptus: 

0 uigil  iniustae  praemia  sortis  habes 
et  satis  una  malae  potuit  mors  esse  puellae 
quae  uoluit  flammas  fallere  Vesta  tuas. 

iniustum  praemium  tibi  gloria  est  ex  montis  Tarpei  cognomine 
parata  et  mors  potuit  una  i.  e.  sine  illa  gloria  satis  praemii  tibi 
esse,  qua  transpositione  omnes  simul  offensiones,  quas  uu.  16.  17. 
94  praebuerunt,  euanescere  mihi  uidentur.  restat  unus  locus  quem 
Lachmannus  uituperauit: 

mons  erat  adscensu  dubius  festoque  remissus, 
ubi  duas  res  perquam  male  coniungi  dicit.  sed  ego  hunc  uersum 
aliter  accipio.  nam  dubius  ut  periculosus  cum  uox  anceps  sit  ut 
et  arcis  incolis  et  hostibus  mons  dubius  esse  possit,  addito  festoque 
remissus  accuratius  definitur,  ut  dubius  festoque  remissus  quasi 
unam  efficiat  notionem,  in  quam  sententiam  iam  caesura  semiqui- 
naria  duci  potuit. 

carminis  quinti  foeditatem  octaui  lasciuiam  quod  Lachmannus 
auersatur,  in  utraque  elegia  uiium  summum  morum  illius  aetatis 
ratione  non  habita  iniuste  iudicasse  fatendum  est.  sed  ut  recte 
odium  nimium  quinti,  intemperantia  octaui  carminis  uituperetur, 
ars  poetae  certe  nimiis  laudibus  efferri  non  poterit. 

iam  cum  in  sexto  et  septimo  carmine  Lachmannus  taedium 
cohibuerit,  de  octauo  supra  iudicatum  sit,  ad  noni  uersum  tertium 
transeo,  ubi  inuictos  ideo  dictum  esse  censeo  quod  Cacum  ante 

Herciilem  nemo  iiicisset.  uersüs  autem  35  sonantia  Hertzbergius  non 
male  defendit. 

in  decimo  carmine  primiim  (u.  5)  reprehendimt  imhuis  'primae 
hiiiiis  palmae  exemplum.  sed  ut  iactus  per  hracchia  falluntur  i.  e.  per 
bracchia,  ut  alter  pilam  manibus  non  excipiat,  fallendo  iactus 
efticiuntur  (III,  14,  5.),  ut  siccis  oscula  falle  genis  est  siccis 
genis  oscula  da^ido  falle  (IV,  11,  80),  imhuis  exemplum  primae 
huius  palmae  significat  primum  exemplum  huius  palmae  dando 
imhuis  Tianc  pahnam.  simili  modo  dicitur  pastorem  curare^  quod 
greges  curando  pastorem  esse  (IV,  2,  39)  et  fastus  terere  i.  e. 
terendo  tempus  fastuosam  esse  (III,  13,  10).  deinde  u.  40  uoci  cum 
iam  Lachmannus  patrocinatus  est.  denique  in  uersibus  43.  44: 
illi  uirgatis  iaculantis  ab  agmine  braccis 
torquis  ab  incisa  decidet  unca  gula, 

uiri  docti  non  attenderunt,  quod  Propertius  satis  perspicue  mutato 
pronomine  {Mc  41.  — illi  43)  significauit,  illi  ad  Claudium  refe- 
rendum  esse. 

carmen  undecimum  neque  quisquam  uituperauit  neque  inest 
aliquid  uituperatione  dignum  neque  poetarn  carmen  ad  Augiisti 
gratiam  firmaudam  compositum  non  elaborasse  probabile  est. 

itaque  cum  metrum  quarti  libri  multo  limatius  sit  quam  cete- 
rorum  iniuriaque  illa  omnia  opprobrio  Propertio  data  esse  demon- 
strauerim,  de  eo  iam  dubitari  non  poterit  quin  über  quartus  tarn 
perfectas  quam  priores  elegias  contineat.  ea  tarnen  quaestio  restat, 
qui  factum  sit  ut  Lachmannus  in  hunc  errorem  incideret.  atque 
primum  hunc  librum  uel  ahicov  certe  carmina  multo  obscuriora 
ceteris  carminibus  esse  confiteor.  nam  nunc  quae  aliunde  plane 
iguota  sunt  nunc  quae  in  angulo  aliquo  litterarum  traditarum  la- 
tent in  his  elegiis  commemorauit.  cumque  Sextus  iam  in  prioribus 
libris  audacia  quadam  a reliquis  poetis  differat  nec  semper  parti- 
culis  interpositis  operam  det  ut  progressus  sententiarum  statim  a 
quouis  intellegatur,  hae  proprietates  omnes  magis  etiam  in  quarto 
libro  conspiciuntur.  solet  enim  quiuis  quo  magis  ingenium  colat, 
eo  longius  a communi  cogitandi  et  scribendi  ratione  recedere. 
tales  difticultates  Lachmannus  strenue  suscepto  et  breui  tempore 
finito  neque  hercle  facili  labore  fessus  propterea  superare  non 

potuit,  quod  reiciendi  nugas  grammaticas  et  arma  contra  rediuiuum 
illum  Caesarem  capiendi  cupidissiinus  erat,  praeterea  quod  coniec- 
turae  permul tae  iam  ab  aliis  occupatae  erant,  stomachosus  erat 
et  taedii  plenus.  neque  opinor  sine  irritato  hoc  animo  quintum  et 
octauum  carmen  cura  indigna  iudicasset.  his  rationibus  ductus 
iniustura  Lachmanni  iudicium  qui  ortum  sit  recte  explicare  mihi 
uideor.  Post  Lachmannum  Hertzbergius  singulari  diligentia  ut  alibi 
sic  in  hoc  quoque  libro  poetae  succurrit  multosque  locos  illustrauit. 
neque  dubito  quin  ea  quoque  quae  etiam  nunc  aut  explicatione 
aut  emendatione  egent  felici  uirorum  doctorum  acumine  luci  red- 
dantur. 


VI. 


Restat  ut  eas  transpositiones  et  coniecturas  proferam  quas 
non  iam  disputationibus  meis  intexui. 

1. 

II,  26,  31,  32.  imum  litus  erit  sopitis  unaque  tecto 

arbor,  et  ex  una  saepe  bibemus  aqua. 

i.  e.  cum  puella  per  longum  mare  ibo,  una  aura  fidos  duos  aget, 
una  dura  nauis  tabula  cubile  erit,  omnia  nauigationis  pericula 
tecum  perpetiar  etiam  si  undae  uel  louis  incendium  nauem  dele- 
uerint;  ad  easdem  oras  mortui  iactabimur,  sed  Neptunus  et  Boreas  et 
sidera  nobis  crudelia  non  erunt,  si  autem  erunt,  honestam  mortem 
in  corpore  tuo  moriar.  uides  Propertium  ita  totius  cursus  mo- 
lestias  et  pericula  describere,  ut  in  euentu  rerum  alia  res  aliam 
excipere  soleat.  sed  quomodo,  postquam  aura  amantes  in  mare 
abstulit,  unum  litus  sopitis  esse  potest,  una  arbor  tecto,  cum  eo 
qui  subsequitur  uersu  terram  nondum  tactam  esse  arguatur?  sed 
ut  hoc  poetae  concedatur,  cur  litus  quo  peruenerunt  sopitis  est, 
cur  sopiti  nauem  appellunt?  quidni  domus  aliqua  tecto  eis  est? 
cur  ex  aqua  bibere  coacti  sunt?  quae  omnia  cum  equidem  nullo 
pacto  intellegere  potuissem,  uersus  illos  post  uersum  56  traieci: 

si  lupiter  naueui  incenderit,  iisdem  oris  mortui  iactabimur,  tune 
te  undae  ad  terram  eiciant,  ut  anima  tua  puluere  iniecto  quiescat, 
me  licet  inhumatum  mare  ferat.  sed  hoc  non  eueniet,  Neptunus 
Boreas  sidera  mollia  nobis  erunt.  tune  igitur  unum  litus  nobis 
erit  sopitis  i.  e.  summo  labore  fessis  somnoque  domitis,  non  mor- 
tuis,  tune  in  deserto  litore  quo  undae  nos  eiecerint  una  arbor  tecto 
nobis  erit  et  ex  una  aqua  bibemus. 

carmen  III,  7,  quod  miserum  artis  poeticae  Horatianae  fatum 
perpessum  uersibusque  susque  deque  uersis  a quibusdam  adeo 
corruptum  est,  nt  non  sine  taedio  legi  posset,  tarnen  ne  ita  qui- 
dem  recte  tractabjtur,  ut  manus  prorsus  de  tabula  abstineatur. 
sunt  enim  sine  dubio  quaedam,  quae  sic  ut  traduntur  a poetae 
manu  profecta  esse  non  possunt.  iam  primos  quattuor  uersus 
attente  legas: 

Ergo  sollicitae  tu  causa,  pecunia,  uitae  es! 

per  te  immaturum  mortis  adimus  iter. 
tu  uitiis  hominum  crudelia  pabula  praebes: 
semiua  curarum  de  capite  orta  tuo. 

per  te,  pecunia,  uita  solUcita,  mors  immatura  est.  quid  melius 
cohaerere  potest?  quamquam  duo  illa  epitheta  satis  diuersi  generis 
uidentur.  sed  miror  quod,  postquam  primis  uersibus  omnia  com- 
plexis  ultimum  malorum  commemoratum  est,  tarnen  etiam  aliquid 
sequitur  quod  uehementer  languet.  quid  enim  post  mortem  ualent 
pabula  uitiorum  crudelia  i.  e.  mortem  efficieutia?  quid  tandem 
post  uitiorum  pabula  semina  curarum,,  quae  fere  in  omnibus  pe- 
cunia serit,  cum  uitiorum  pabula  paucis  tantum  praebeat?  potestne 
aliquis  in  ordinandis  enuntiatis  grauius  peccare?  sed  nego  in  hac 
re  Propertium  alibi  aeque  rudern  fuisse.  neque  minus  id  nego 
prorsus  eandem  cogitationem  aliis  uu.  intermissis  bis  apud  Proper- 
tium in  eodem  carmine  inueniri.  nam  tu  sollicitae  uitae  causa  es  et 
semina  curarum  de  capite  tuo  orta  idem  est  diuerso  modo  dictum, 
itaque  uideas,  num  hoc  melius  placeat: 

ergo  sollicitae  tu  causa,  pecunia,  uitae  es! 

semina  curarum  de  capite  orta  tuo! 
tu  uitiis  hominum  crudelia  pabula  praebes: 
per  te  immaturum  mortis  adimus  iter! 

nonne  habemiis  unum  et  quasi  rotundum  seuteutiariim  cursum? 
nunc  demum  post  illud  per  te  mortem  adimus  apte  et  egregie 
sequitur:  tu  Paetum  obruis.  qui  error  quomodo  ortus  sit,  ex  simili 
uersuum  maiorum  exitu  uitae  es  — praehes  ultro  apparebit.  iam 
ad  uersus  25 — 28  transitum  faciamus. 

reddite  corpus  humo,  posita  est  in  gurgite  uita: 

Paetum  sponte  tua,  uilis  arena,  tegas; 
et  quotiens  Paeti  transibit  nauta  sepulcrum, 
dicat:  et  audaci  tu  timor  esse  potes. 

hic  non  habenius  quo  illud  reddite  pertineat.  quamquam  enim  sae- 
pissime  poeta  pro  tertia  persona  subito  secunda  utitur,  semper 
tarnen  antea  de  illa  persona  dicitur,  ad  quam  oratio  derigitur.  neque 
uersus  17 — 24  parenthesis  esse  possunt,  quod  bis  uersibus  placide 
fluentibus  in  uniuersum  de  aquae  crudelitate  narratur.  sed  ut 
concedamus  poetam  ad  uentos  et  aquas  se  conuertisse  cum  diceret 
reddite,  tarnen  uersus  illi  eas  cogitationes  interrumperent,  quas  de 
maris  crudelitate  et  bominum  undas  experientium  stultitia  instituit. 
nec  tarnen  post  uersum  79  locum  nostrum  ponere  possumus.  post- 
quam  enim  tarn  flebilis  ac  tener  poeta  fuit,  tarn  acerbus  esse  non 
potuit,  ut  diceret; 

reddite  corpus  humo,  posita  est  in  gurgite  uita, 

Paetum  sponte  tua,  uilis  arena,  tegas. 

si  autem  a Nereidibus  postulasset  ut  corpus  terrae  redderent,  certe 
id  quoque  poposcisset  ut  uilem  arenam  aspergerent.  quam  ob 
causam,  opinor,  Vablenus  quoque  bos  uersus  eo  ubi  nullum  intel- 
lectum  babent  quam  buc  poni  maluit.  sed  mibi  dubium  non  est, 
quin  post  u.  16  potius  ponendi  sint.  quam  egregie  bic  cum  prae- 
cedentibus  coeunt!  infelix  es  Aquilo,  immeritam  carinam  fregisti 
Neptune!  ab,  quoniam  uita  in  gurgite  posita  est,  tarn  crudeles  esse 
non  potestis,  ut  non  corpus  reddatis.  et  tu,  arena,  es  enim  satis 
uilis  nec  tibi  parcere  opus  est,  cadauer  ad  litus  iactatum  sponte 
tua  tegas.  sic  sepultum  Paetum  qui  nauta  uiderit,  dicet  et  audaci 
tu  timor  esse  potes. 

postremo  de  eo  loco  dicamus  qui  omnium  difficillimus  et  ob- 
scurissimus  mibi  uidebatur:  II,  34.  de  cuius  elegiae  fine  Ribbek- 
kius  ind.  lect.  Kil.  1867  et  Heydenreicbius  in  comment.  pbilol.  semin. 

Lips.  1874  scripserunt,  qui  uersus  77 — 80  post  u.  66  posuerunt, 
sed  uersus  81.  82  recte  explicare  nequiuerunt.  itaque  meam  audias 
seutentiam. 

postquam  Propertius  Vergiliurn  Hesiodea  praecepta  ut  ipsum 
Apollinera  canere  dixit,  hoc  sequitur: 

non  tarnen  haec  ulli  uenient  ingrata  legenti, 
sine  in  amore  rudis  sine  peritus  erit. 

i.  e.  sed  etiam  qui  amori  deditus  est  non  sine  uoluptate  haec  leget, 
in  quam  sententiam  poeta  incidere  non  potuisset,  nisi  antea  amantes 
seria  non  curare  dixisset.  neque  igitur  intellectum  haec  uerba 
habebunt,  nisi  hanc  carminis  nostri  partem  cum  ea  cohaerere 
sumpserimus,  ubi  poeta  Lyuceum  ab  seriis  poetis  imitandis,  cum 
in  magnum  amorem  peruenerit,  reuocat  suumque  ei  exemplum 
proponit,  qui  inter  mixtas  puellas  leui  ingenio  leuibusque  uersibus 
regnet,  quod  si  uerum  est,  primum  ante  u.  59  nouum  carmen  in- 
cipere  non  potest.  deinde  si  extremum  carmen  cum  medio  cohaeret^ 
hunc  sententiarum  connexum  esse  apparet:  ne  canas  seria  si  amas, 
canas  quod  quaeuis  noscere  puella  uelit,  me  imiteris.  quamquam 
Vergilius  Aeneidem  et  Ascraea  praecepta  cecinit.  sed  hic  ita  ce- 
cinit,  ut  haec  omnia  etiam  amanti  uoluptatem  praeberent.  si  autem 
hic  sententiarum  nexus  est,  uersus  77  — 82  post  u.  66  sequi  ne- 
cesse  est. 

sed  iam  ab  alia  parte  rem  adgrediamur.  uersus  81  haec 
tradito’  uersuum  ordiue  retento  non  potest  nisi  ad  Äscraei  poetae 
praecepta  referri.  eodem  etiam  Ms  uersus  83  pertinere  sequitur: 
nec  minor  his  animis,  aut,  si  minor,  ore  canorus 
anseris  indocto  carmine  cessit  olor. 

non  Hesiodi  animis  minor  factus  est  — aut  si  minor  factus  est 
(erant  enim  qui  Vergiliurn  Homeri  magnum  animum  non  assequi 
putarent)  ore  tarnen  canorus  est  i.  e.  uersus  certe  elegantes  sunt 
— non  indocto  anseris  carmine  olor  cessit.  uides  Georgica  in- 
docta  anseris  carmina  dici.  quod  apte  fieri  nego.  nam  quod  ad 
formam  attinet,  eam  indoctam  Propertium  non  iudicasse  uersibus 
79.  80  demonstratur : 

tale  facis  carmen  docta  testudine  quäle 
Cynthius  impositis  temperat  articulis. 

ipsa  autem  praecepta  etiam  minus  indocta  esse  potuerunt.  neque 
igitur  illa  indocta  anseris  carmina  explicationem  habere  puto,  nisi 
ad  Bucolica  ea  referas,  ubi  indoctorum  pastorum  qui  decem  malis 
puellas  corrumpere  potuerunt  amores  describuntur.  quae  sententia 
bis  Bucolicorum  uersibus  conbrmatur: 

9,  35  sq.  nam  neque  adhuc  Vario  uideor  nec  dicere  Cinna 
digna,  sed  argutos  inter  strepere  anser  olores. 

quod  si  recte  disputaui,  nescio  quomodo  uersus  83.  84  post  76 
legendos  esse  sequitur. 

tertium  argumentum  multo  firmius  ex  sequentibus  depromitur. 
nam  uersus  85  haec  nisi  ad  amatoria  carmina  referri  non  potest. 

ex  bis  Omnibus  ni  fallor  uecessarm  sequitur  uu.  77 — 82  post 
u.  66  legendos  esse,  tum  aptissimum  habebis  sententiarum  nexum. 
nam  post  seria  carmina  Vergilii  ad  amatoria  poeta  trausit  quae 
ingenium  illius  non  imminuisse  aftirmat  eademque  etiam  Varronem 
Catullum  Caluum  Gallum  cecinisse.  quibus  cogitationibus  ad  ea 
reuertitur,  quae  supra  Lynceo  exposuit  amatoria  ei  carmina  fiugenda 
esse,  concluditque  et  hanc  elegiam  et  totum  librum  aptissime, 
cum  quintum  locum  post  illos  sibi  cupiat. 

2. 

ultimo  loco  sequantur  duae  coniecturae: 

I,  11,  21:  an  mihi  non  maior  carae  custodia  matris 

aut  sine  te  uitae  cura  sit  ulla  meae? 

quem  uersum  unus  lacobus  isque  dubitanter  defendere  conatur,  ut 
interpretetur:  an  mihi  non  maior  tua  custodia  matris  custodia"^ 
sed  si  tales  machinas  explicatorias  mouere  liceret,  multo  aptius  hoc 
esset  an  non  mea  tui  cura  multo  maior  matris  tui  curaf  at  poetam 
contrarium  eius  quod  dicere  uoluisset  dixisse  ego  numquam  credam. 
si  autem  emendationes  uirorum  doctorum  perlustrauerimus,  omnes 
iisdem  et  suo  quemque  uitio  laborare  intellegemus.  omnes  enim  id 
mutauerunt  quod  aptissimum  nequaquam  mutari  debebat,  dico  illud 
an  non:  culpa  nimii  amoris  est.  an  non  uehementissime  te  diligo 
et  custodiof  deinde  omnes  elfeceruut:  matrem  non  magis  amo  quam 
te^  cum  exspectaremus:  te  magis  amo  quam  matrem.  quod  autem 

pro  an  Petrus  Burmannus  at  posuit,  ea  quae  artissime  cohaerent 

hac  pavticula  diuellit.  neque  melius  Lacbmannus  ah  posuit,  quod 
ab  huius  loci  indole  alienissimum  est.  solet  enim  grauem  aut  in- 
dignationem  aut  dolorem  aut  alium  anirai  impetum  significare.  sed 
nostro  loco  teneris  blanditiis  in  puellae  gratiam  se  insinuat.  tum 
quod  Bekius  posuit  an  mihi  nunc  propter  languens  illud  nunc  ferri 
non  potest.  deinde  lacobi  coniecturam: 

haut  mihi  sit  maior  carae  custodia  matris, 
haut  sine  te  uitae  cura  sit  ulla  meae. 

Hertzbergius  propter  illam  particulae  haut  anaphoran  recte  repre- 
bendit.  denique  Keilii  nam  mihi  nimis  pedestrem  orationem  sapere 
mibi  uidetur. 

itaque  uide  num  magis  placeat  boc: 

an  mihi  non  maior  cara  custodia  matre  es 
aut  sine  te  uitae  cura  sit  ulla  meae? 

custodia  ea  est  quae  custoditur,  ut  amor  ea  quae  amatur,  cura  quae 
curatur  similia.  neque  quam  facile  ex  matres  corrumpere  potuerit 
matris^  quamque  necessario  bunc  errorem  alter  carae  secutus  sit, 
monere  opus  est. 

II,  22,  44.  aut,  si  es  dura,  nega.  sin  es  non  dura,  uenito. 

quid  iuuat  et  nullo  ponere  uerba  loco? 
hic  unus  dolor  est  ex  Omnibus  acer  amanti, 
speranti  subito  si  qua  uenire  negat. 

et  libri  et  editio  Regiensis,  m Puccius,  cuius  auctoritas  perexigua 
est.  neque  probabile  est  in  corruptum  esse  in  et,  contra  in  facil- 
lime  coniectura  oriri  potuit.  quod  cum  inter  recentiores  doctos 
fere  constet,  coniectando  tarnen  a uero  aberrant.  nemo  enim  ad- 
huc  excogitauit,  quod  non  saeua  necessitate  magis  quam  proba  ar- 
gumentatione  effectum  uideretur.  Hauptius  enim  ei,  quod  sine 
mihi  uix  locum  habet,  Müllerus  ut  solet  a,  editor  nuperrimus  at. 
sed  cum  maioris  uersus  sententia  haec  sit  aut  nega,  si  duras  es, 
sin  uenire  promisisti,  uenito,  iam  exspecto:  quid  te  iuuare  potest, 
his  promissis  tuis  non  staref  quam  ob  rem  malim: 

quid  iuuat  haec  nullo  ponere  uerba  loco? 
haec  in  et  saepe  deprauatum  esse  cum  nemo  ignorat  tum  uersu 
II,  23,  1 demonstrari  potest,  ubi  G P haec,  N et. 


VITA. 


Carolus  Brandt  natus  sum  a.  d.  IV  Kal.  Decembr.  anni  1858  Gustrouiae 
Megalopolitanorum  patre  Augusto  matre  Augusta  e gente  Gosseliana  utroque 
adhuc  uiuo.  fide  initiatus  sum  Lutherana.  a uere  anni  1867  usque  ad  uer 
anni  1876  scholae  cathedralis  Gustrouiensis  discipulus  fui,  ubi  cum  ab  aliis 
praestantissimis  praeceptoribus  tum  ab  Raspio  directore  illius  scholae  ad  phi- 
lologiae  Studium  incitatus  sum.  maturitatis  testimonium  adeptus  per  quater 
sex  menses  Lipsiae  scholis  doctissimorum  uirorum  interfui,  Arndtii  Braunii 
Curtii  Drobischii  Heinsii  Hildebrandii  Hirzelii  Hübschmanni  L.  Langii  Ouer- 
beckii  Ribeckii  Ritschelii  Seydelii  Zarnkii,  et  in  seminario  Regio  theodisco 
Braunii  institutione  per  bis  sex  menses  fructus  sum,  deinde  Berolini  per 
quinquies  sex  menses  Curtium  Droysenum  Huebnerum  Müllenhoffium  A.  Kirch- 
hoffium  Paulsenum  I.  Schmidtium  Treitschkium  Vahlenum  Wattenbachium 
audiui.  exercitationes  adii  Kirchhoffii  Muellenhoffii  Vahleni  Zelleri.  seminarii 
Regii  philologici  sodalis  Ordinarius  per  ter  sex  menses  fui.  Omnibus  his  uiris, 
imprimis  Kirchhoffio  et  Vahleno  praeceptoribus  mihi  beneuolentissimis  dilectis- 
simisque,  gratias  ago  candidissimas. 


THESES. 


I. 

Iliadis  A partem  quae  sit  a uerbis  amaq  '‘Oöv(S(Ssv(;  uersus  430 
usque  ad  uersum  487  centonem  esse  pessime  consutum. 

II. 

Iliadis  0 uu.  381—396  post  uu.  E 719 — 752  fictos  esse. 

III. 

Iliadis  A uu.  47 — 50  interpolatos  esse. 

IV. 

Iliadis  A uu.  67 — 71  cum  sequentibus  72 — 82  iam  a Lach- 
mauno obelo  notatis  eiiciendos  esse. 

V. 

Iliadis  A uu.  570 — 595  interpolatos  esse. 

VI. 

Panegyricum  Pseudotibullianum  ad  Messallam  missum  post 
anni  719  expeditionem  Pannonicam  et  ante  anni  720  bellum  Sa- 
lassicum  scriptum  esse. 


